‘Benci Jadi Anak Sulung’- Terpaksa Berkorban Kasih, Mak Ayah Kena Alert Didik Anak Sulung

“Ingat senang ke nak jadi anak pertama ni. Orang senanglah kata ada banyak kelebihan anak sulung. Tapi, yang peritnya bukan orang pandang. Senang-senang anggap kita ‘bossy’ dan pentingkan diri.”
Bagi adik-adik, mungkin mereka mencemburui banyak kelebihan anak sulung. Contohnya, anak sulung akan didahulukan dalam pelbagai perkara – mereka dapat memandu kereta dulu, mereka dapat pegang ‘handphone’ dulu, dan mereka selalu mempunyai ‘kuasa’ terhadap adik-adik apabila ibu bapa tiada.

Baca juga: “Rumah Ada 2 Bilik Je Macam Mana Nak Asingkan Tempat Tidur Anak?”
‘BENCI JADI ANAK SULUNG’
Malah, anak pertama dalam keluarga dianggap menerima kasih sayang yang melimpah daripada ibu bapa. Apatah lagi, sesetengah mereka telah dinantikan kehadirannya selama bertahun-tahun lamanya.

Anak sulung pernah menjadi ‘the only child’ di dalam keluarga dan semestinya menjadi pusat perhatian semua ahli keluarga.Tetapi dengan bertambahnya kelahiran adik beradiknya, anak sulung terpaksa berkongsi kasih dan perhatian ibu bapanya yang dulu pernah menjadi hak mutlak mereka.
Ianya sedikit sebanyak mengubah perangai dan sikap mereka. Kadang selepas kelahiran adik adiknya yang lain tanpa disedari perlahan lahan anak sulung kita mulai menjadi pemarah, mudah merajuk, suka mendiamkan diri dan pelbagai lagi perangai pelik yang timbul. Nak didik anak sulung ada caranya.
Kebanyakan anak sulung rosak bukan sebab mereka berkawan dengan budak yang rosak tapi sebab cara didikan yang salah.
Nak salahkan mak ayah pun tak boleh sebab boleh dikatakan 70% cara didikan mak ayah datang daripada cara mereka dididik dahulu kala oleh orang tua mereka.
Ianya tertanam jauh dalam subconscious mind kita. Mak ayah zaman dulu pun tak salah. Zaman dulu akses pada ilmu parenting tak banyak seperti zaman sekarang. Jadi tak ada siapa pun salah, cuma sekarang ni tanggungjawab kita lah sebagai ibu ayah untuk cari ilmu dan formula untuk didik anak sulung kita supaya anak sulung kita terdidik dengan baik dan sempurna.
” Mendidik anak sulung dengan baik umpama mendidik satu keluarga “

Sebab tu kita kena belajar seni mendidik anak sulung. Cuba perhati, ada tak anak sulung kita jadi
– Pemarah
– Bossy
– Banyak melawan
– Makin menjauhkan diri
Kalau ada, mungkin inilah petanda ‘first born syndrome’. Sindrom ni berlaku bila anak sulung banyak sangat memendam perasaan. Baca tweet yang ada ni pun buat rasa diri tersentuh.

Sumber: Wawa Shauqi


8 Perkara Tentang Piala AFF Suzuki Yang Anda Mungkin Tak Tahu

Menjelang perlawanan akhir Piala AFF Suzuki malam antara Harimau Malaya dan pasukan Vietnam, dah tentu ramai rakyat Malaysia yang bersemangat nak menyaksikannya beramai-ramai. Ada yang dapat beli tiket ke stadium, nak tengok siaran live di skrin besar dengan kawan-kawan, atau sambil bersantai di rumah bersama keluarga.
Seperti yang kita sedia maklum, Kejuaraan AFF (Kejuaraan Persekutuan Bola Sepak ASEAN) adalah kejohanan bola sepak persatuan antarabangsa dwitahunan yang dipertandingkan oleh Persekutuan Bola Sepak ASEAN (AFF) melibatkan 11 buah negara di Asia Tenggara.

Berikut adalah 8 fakta menarik tentang Kejuaraan Piala AFF yang mungkin anda belum tahu.
8 Fakta Menarik Tentang Piala AFF Suzuki Yang Anda Mungkin Tak Tahu
1. Mula Dikenali Sebagai Tiger Cup
Pada awalnya ia dikenali sebagai sebagai Piala Tiger selepas Asia Pacific Breweries yang berpangkalan di Singapura menjadi penaja sejak tahun 1996 hingga edisi 2004.

Selepas Asia Pacific Breweries menarik diri sebagai penaja, pertandingan tersebut dikenali sebagai Kejohanan AFF bermula tahun 2007. Mulai tahun 2008, ia dinamakan Piala AFF Suzuki setelah penajaan diambil alih oleh pihak tersebut.

Tiger Cup pertama tahun 1996 yang dimenangi oleh Thailand. / Foto Kredit: affsuzukicup.com
2. Penganjuran Pertama 1996
Kejohanan ini pertama kalinya diperkenalkan pada tahun 1996 di Singapura dan gelaran juara berpihak kepada Thailand.
Apa yang menariknya, penjaring gol pertama yang membuka tirai dalam kejohanan tersebut adalah daripada pasukan Malaysia, iaitu K.Sanbagaraman.
Piala AFF Suzuki 2018 ini merupakan edisi yang ke-12.
3. Pasukan Paling Berjaya
Setakat ini, Thailand dilihat sebagai pasukan yang paling berjaya kerana telah membolot gelaran 5 kali kejuaraan iaitu pada tahun 1996, 2000, 2002, 2014 dan 2016.
Ini diikuti dengan Singapura yang pernah memenangi 4 kejuaraan, manakala Vietnam dan Malaysia masing-masing pernah menjuarainya sebanyak 1 kali.
Foto kredit: AFF Suzuki Cup 2014
4. Indonesia 5 Kali Ke Final Tapi Kurang Bernasib Baik
Walaupun pernah berjaya ke perlawanan akhir sebanyak 5 kali, Indonesia telah kalah dalam setiap perlawanan tersebut.
Mereka paling hampir dengan kemenangan apabila pasukan Garuda tewas kepada Thailand menerusi sepakan penalti setelah seri 2-2.
5. Penjaring Gol Terbanyak
Noh Alam Shah dari Singapura adalah pemegang rekod gol terbanyak sepanjang tahun dengan 17 gol, di mana gol tersebut telah membantu menyumbangkan kemenangan mereka dalam Piala AFF Suzuki pada tahun 2004 dan 2007.
Dalam sebuah perlawanan sensasi menentang Laos pada tahun 2007, beliau telah menyumbat 7 gol yang mengejutkan penonton dengan keputusan 11-0.
Noh Alam Shah, pemegang rekod penjaring terbanyak setakat ini dengan 17 gol.
6. Parti Gol Terbesar
Bercakap tentang bilangan gol, kemenangan terbesar dalam sejarah Piala AFF ini adalah pada tahun 2002 dengan keputusan 13-1. Pertemuan antara Indonesia dengan Filipina itu menyaksikan kemenangan di tangan Indonesia.
Legenda Garuda Bambang Pamungkas dan Zaenal Arief masing-masing menjaringkan empat gol dalam perlawanan tersebut, lalu melayakkan mereka ke peringkat akhir namun akhirnya kalah di tangan Thailand.
7. Kiatisuk Menang 5 Kali!
Kiatisuk Senamuang boleh dikatakan sebagai individu yang paling sukses dalam kejohanan ini kerana telah memenangi 5 kali Piala AFF Suzuki sebagai pemain (pada tahun 1996, 2000 dan 2002) dan sebagai pengurus (pada tahun 2014 dan 2016).
Kiatisuk Senamuang atau pun Zico sebenarnya bukanlah asing dalam arena bolasepak saingan Liga Malaysia kerana beliau pernah menyarung jersi pasukan Perlis pada tahun 1998.
Kiatisuk pernah beraksi dalam Liga Malaysia dengan pasukan Perlis.
8. Prestasi Malaysia
Malaysia pernah melayakkan diri ke perlawanan akhir dalam 3 edisi Piala AFF Suzuki iaitu pada tahun 1996, 2010 dan 2014.
Pada tahun 2000 dan 2004/2005 Malaysia berjaya menduduki tempat ketiga manakala pada tahun 1996 dan 2014 pasukan negara menyandang gelaran naib juara setelah tewas di pentas final.
Pada tahun 2010, buat pertama kalinya Harimau Malaya memenangi kejohanan ini, sementara penyerang kebangsaan, Safee Sali turut dianugerahkan Golden Boot dengan 5 gol dalam kejohanan tersebut.
Malaysia menjuarai kejohanan ini buat pertama kalinya pada tahun 2010. / Foto Kredit: The Star
Bahang Kian Terasa!
Menjelang perlawanan akhir pasukan negara menentang Vietnam ini, dah tentu rakyat Malaysia meletakkan harapan yang tinggi terhadap pasukan kebangsaan agar berjaya mengulangi sejarah yang terlakar pada tahun 2010 yang lalu.
Semoga kemenangan berpihak pada Harimau Malaya!

*Sumber: Wikipedia, AFF Suzuki Championship Official Website


5 Fakta Saintifik Tentang Sifat Anak Kedua Yang Suka Memberontak

“Kalau dibandingkan dengan si kakak, anak kedua kami Nurin memang suka memberontak. Pantang kita menegur, mesti nak tarik muka dan buat tindakan tak puas hati. Kenapa ya? Betulkah orang cakap sifat anak kedua memang begini?”
Sebenarnya anak kedua memang biasa dikaitkan dengan perangai suka memberontak atau ‘rebellious’.

Tapi, adakah ini satu kebetulan, sekadar stereotaip, atau ada sebab saintifik di sebaliknya?
Foto Kredit: bambinostory.com

‘Second Child Syndrome’ Pengaruhi Sifat Anak Kedua
Terdapat kajian yang memfokuskan psikologi anak kedua dengan cara asuhan ibu bapa. Ia juga dikenali dengan meluas di barat sebagai sindrom anak kedua (‘second child syndrome’).

Sindrom anak kedua ini adalah keadaan di mana ibu bapa mungkin tidak begitu teruja atau meraikan anak kedua mereka sepertimana anak pertama.
Ia biasanya terjadi secara tidak sedar.
Ibu bapa biasanya tidak akan berasa terlalu risau jika anak lambat bercakap, lambat berjalan, atau demam kerana anda telah mempunyai pengalaman daripada anak pertama.
Kalau diikutkan, ia adalah suatu perkara yang normal, namun sebenarnya ia mempunyai impak terhadap personaliti dan sifat anak kedua.
Foto Kredit: babble.com
5 Fakta Saintifik Tentang Sifat Anak Kedua. Kenapa Mereka Suka Memberontak?
1. Kadar Hormon Testosteron Makin Meningkat Apabila Dewasa

“Sifat anak kedua menunjukkan kecenderungan terhadap cabaran dan sifat berdikari lebih-lebih lagi apabila meningkat dewasa. Manakala dalam anak pertama, keinginan ini tidak menunjukkan banyak perubahan apabila semakin dewasa.”
Inilah hasil kajian yang didapati daripada para pengkaji menerusi laporan mereka di Daily Mail.
Menurut kajian tersebut, seramai 364 anak-anak bersama ibu bapa mereka telah ditemubual dan disuruh mencatatkan aktiviti mereka di luar kelas.
Selain itu, sampel air liur juga diambil untuk menilai tahap hormon testosteron yang terdapat di dalamnya. Ternyata anak kedua menunjukkan peningkatan hormon ini seiring dengan meningkatnya usia.
Hormon ‘kelelakian’ inilah yang mendorong mereka menjadi lebih lasak, berani dan suka menyahut cabaran.
Foto Kredit: pgl.co.uk
2. Punya Pesaing Sejak Lahir
“Anak pertama lebih cenderung untuk menurut perintah manakala anak kedua dan seterusnya lebih cenderung mempunyai personaliti yang lebih suka berdikari. “
Ini adalah sebuah kajian oleh Jurnal Perkembangan Kanak-Kanak yang diterbitkan pada tahun 2009 oleh Wiley Online Library.
Mereka mungkin kelihatan kompetitif, hiperaktif, dan suka menarik perhatian dengan melakukan perkara-perkara yang boleh ‘memeningkan kepala’ ibu bapa.
Psychology Today ada membincangkan dalam sebuah artikel How Firstborns and Secondborns Compare menyatakan bahawa ‘mindset’ semulajadi anak kedua ini berbeza kerana mereka telah dilahirkan ke dunia dengan pesaing (iaitu abang atau kakak mereka).
Foto Kredit: 19lou.com
3. Nilai Emosi Yang Sensitif
Umumnya, saintis menemukan bahawa sifat anak kedua ini juga mungkin berbeza berbanding anak pertama dari segi sensitiviti, lebih-lebih lagi apabila mereka dibandingkan.
Mereka akan mudah terasa, dan akan melakukan perkara yang bertentangan dengan apa yang anda minta atau jangkakan.
Berbanding anak sulung, mereka mempunyai sedikit masa untuk dibesarkan dengan kualiti tertentu sebelum kehadiran adiknya. Ini menjadikan anak pertama lebih mudah percayakan diri dan tidak mengharapkan perhatian.
Foto Kredit: afineparent.com
4. Cenderung Mempercayai Rakan Berbanding Ibu Bapa
Menerusi laman web Parents.com, anak kedua menghadapi lebih kemungkinan untuk berasa terasing atau kurang istimewa di mata ibu bapa mereka.
Walaupun ibu bapa cuba untuk menidakkan tindakan berat sebelah, namun hakikatnya mereka perlu merasakan sendiri kasih sayang itu daripada ibu bapa.
Mereka juga lebih pandai bergaul dan kebanyakannya mudah mesra dengan orang ramai.
Oleh itu, tabiat ini mungkin juga menjadikan mereka cepat terpengaruh dengan kawan-kawan sebaya.
Foto Kredit: znn.fr
5. Minda Yang Mahir Memanipulasi
Antara sifat anak kedua yang menyerlah ada disebutkan dalam mirror.co.uk sebagai seseorang yang pandai memanipulasi.
Mereka mempunyai kemahiran berkomunikasi yang lebih cekap dan bijak dalam memanfaatkan peluang.
Maka tidak hairanlah mereka amat berjaya dan amat berbakat sebagai usahawan.
Ini juga ada benarnya, tengok sajalah antara contoh anak kedua yang berjaya (dan mungkin ada sedikit masalah disiplin) – Abraham Lincoln, Bill Gates, Donald Trump, Putera Harry, Britney Spears, JLo, dan Kim Kardashian.
Putera Harry sering dibandingkan dengan Putera William yang nampak lebih ‘berjaya’ dan teratur hidupnya. / Foto Kredit: hellomagazine.com

Raikan Keunikan Setiap Anak
Ternyata setiap anak itu unik. Walaupun telah banyak teori dibincangkan tentang sifat anak kedua mahupun anak pertama dan sebagainya, namun mereka tetap memiliki kekuatan masing-masing.
Ibu bapa yang bijak sepatutnya dapat menghalakan kecenderungan emosi dan fizikal anak-anak ke arah yang baik.
Ini akan menjadikan anak-anak lebih memahami keunikan personaliti masing-masing sebagai suatu anugerah dan keistimewaan.
Jangan terlalu mengikut stereotaip!


7 Fakta Tentang Muhammad Ali. Peninju Lagenda Penuh Inspirasi

Hari ini kita diberitakan dengan pemergian Muhammad Ali, peninju terkenal yang telah menghembuskan nafas terakhir pada usia 74 tahun.
Difahamkan beliau telah mengalami masalah pernafasan sejak beberapa hari sebelumnya.

Malah sumber daripada Astro Awani menyatakan bahawa beliau telah mula berulang-alik ke hospital sejak tahun 2014 selepas mengalami radang paru-paru dan sekali lagi dimasukkan ke hospital pada 2015 untuk jangkitan saluran kencing.

7 Fakta Tentang Muhammad Ali. Peninju Lagenda Yang Penuh Inspirasi
Tahukah anda, selain daripada penglibatan beliau dalam sukan tinju, beliau telah  bergiat aktif sebagai aktivis kemanusiaan yang menjadi sumber inspirasi kepada ramai.

Berikut adalah 7 fakta tentang Muhammad Ali yang penuh inspirasi.
1. Memeluk Islam Sekitar Tahun 1964
Mungkin ramai tak tahu bahawa nama sebenar Muhammad Ali ialah Cassius Marcellus Clay Jr.
Menurut laman web biography.com, sejak tahun 1964 beliau telah melalui sebuah fasa ‘pencarian’ dan mula mendalami Islam. Ketika ini, beliau menggelarkan dirinya ‘Cassius X’.
Setelah menemui hidayah, belia akhirnya memeluk Islam pada usia pada sekitar usia 30-an, dengan menggunakan nama Muhammad Ali.
Foto Kredit: mbc.net
2. Pernah Dipenjarakan Kerana Enggan Berkhidmat Untuk Tentera
US Department of Justice pernah menyabitkan kesalahan terhadap Muhammad Ali kerana enggan berkhidmat dalam pasukan tentera Amerika Syarikat untuk menyertai Perang Vietnam pada tahun 1967.
Beliau dijatuhkan hukuman penjara selama 5 tahun, tetapi kemudian dilepaskan pada 1971 atas permohonan rayuan. Semasa dijatuhkan hukuman juga, karier beliau sedang meningkat naik.
Akibat daripada insiden ini, lesen peninju beliau juga telah digantung dan Muhammad Ali tidak dapat beraksi di gelanggang selama 3 tahun.
Muhammad Ali berkeras untuk tidak berkhidmat dalam peperangan tersebut kerana beliau sudah mula mempraktikkan ajaran Islam dan secara prinsipnya, beliau tidak mahu terlibat dalam kegiatan penindasan dan keganasan di perang Vietnam.
Ini menunjukkan beliau mendahulukan kepercayaannya berbanding karier dan sanggup mengambil risiko untuk dipenjarakan.
Foto Kredit: godfatherpolitics.com
3. Satu-satunya Nama ‘Walk Of Fame’ Yang Diabadikan Pada Dinding
Muhammad Ali membuat keputusan untuk bersara setelah menjadi ahli gusti pertama yang menjuarai Heavyweight Championship sebanyak 3 kali.
Sejak itu, bermulalah pembabitan beliau dalam Muhammad Ali Parkinson Center, Make-A-Wish Foundation, dan Special Olympics.
Beliau juga pernah dipilih sebagai United Nations Messenger of Peace kerana jasa beliau di lapangan kemanusiaan dan membantu membangunkan negara-negara dunia ketiga.
Selain itu, beliau juga pernah dianugerahkan Presidential Medal Of Freedom oleh Presiden US, George Bush pada tahun 2005.
Independent.co.uk melaporkan beliau telah memecahkan tradisi dengan menjadi satu-satunya bintang ‘Walk Of Fame’ yang diabadikan namanya di dinding, bukan terukir di lantai seperti 2500 selebriti lain. Ini kerana beliau membawa nama Nabi Muhammad SAW dan tidak mahu nama tersebut dipijak-pijak.
Foto Kredit: siasat.pk
4. Mempertahankan Islam Di Amerika
Walaupun terkenal dengan sukan tinju, tetapi ramai yang telah mengaguminya kerana kelantangan beliau dalam menyuarakan kelantangan beliau terhadap racism, peperangan, dan anti-keagamaan di negara yang amat terkenal dengan Islamofobia, Amerika.
Beliau pernah  mengeluarkan kenyataan mengkritik Donald Trump yang mengesyorkan pengharaman Muslim ke negara tersebut.
“Kita sebagai Muslim perlu berdiri menentang mereka mempergunakan Islam untuk agenda peribadi,” katanya.
Foto Kredit: notey.com
5. Menarik Balik Gelaran ‘The Greatest’
Meskipun Muhammad Ali terkenal dengan gaya membanggakan diri sebelum bertinju, tetapi ini adalah tindakan untuk menambah rasa percaya dirinya. Sebenarnya, Ali adalah seorang yang rendah hati, sangat memegang teguh ajaran agama, penyayang, dan sangat aktif dengan aktiviti kemanusiaan.
Beliau yang pernah menggelarkan dirinya sebagai ‘The Greatest’ pada suatu masa dahulu menarik balik gelaran tersebut atas anjuran para ulama’.
Tidak lama selepas bersara, Muhammad Ali telah menghidap penyakit Parkinson’s selama 32 tahun, di mana kesannya menjadikan beliau tidak dapat bergerak dan bertutur dengan baik.
“Aku pernah menakluki dunia. Tapi itu tidak memberi kepuasan kepada ku. Tuhan menganugerahkan penyakit ini untuk mengingatkan bahawa aku bukanlah ‘The Greatest’ tetapi Dia”.
Foto Kredit: vk.com
6. Nasihat Kepada Anaknya Perempuannya
Salah seorang anak perempuan Muhammad Ali pernah menceritakan sebuah insiden di mana salah seorang daripada mereka sedang berpakaian agak terdedah di rumah.
“….Ayah kami memerhatikan kami. Kemudian beliau menyuruh aku duduk di ribanya dan berkata sesuatu yang tidak akan pernah aku lupakan. Beliau melihat terus ke dalam mataku dan berkata:
Hana, semua benda yang paling berharga di dunia ini Tuhan jadikan ianya susah untuk dijumpai dan didapatkan. Di mana kamu boleh memperoleh permata? Jauh di dalam tanah, tertutup dan terlindung. Di mana kamu boleh mendapatkan mutiara? Jauh di dasar laut, tersimpan rapi di dalam kerang yang tertutup elok dan sempurna. Di mana kamu boleh mendapatkan emas? Jauh di dalam lombong, di bawah lapisan batu-batuan yang sukar diambil.
Kemudian beliau memandang mataku dengan wajah yang serius: “Tubuh kamu adalah sesuatu yang amat berharga. Kamu lebih berharga daripada permata dan mutiara. Jadi, kamu patut menutupi tubuhmu.”
Muhammad Ali juga adalah seorang bapa yang penyayang. Beliau dikhabarkan mempunyai 9 orang anak dan seorang anak angkat. / Foto Kredit: saudiembassy.net
7. Hanya Mempunyai Seorang ‘Bodyguard’
Saya teringat salah sebuah temubual beliau ketika beliau masih sihat dahulu.
Beliau pernah ditanya, “Berapa ramai bodyguard yang kamu ada?”
Muhammad Ali pada awalnya membuat gaya tangan sedang mengira sambil wajahnya menunjukkan reaksi serius. Namun, beliau kemudian tersenyum dan berkata.
“Hanya seorang. Dia tidak mempunyai mata, tapi Melihat. Dia tidak mempunyai telinga, tapi Mendengar. Dia mengingat semuanya walaupun tiada memori. Apabila Dia ingin melakukan sesuatu, Dia akan hanya memerintahkan dan ia akan berlaku…. Dia mendengar semua rahsia yang tersimpan di dalam hati. Itulah Tuhanku, Allah. Dialah ‘bodyguard’ (pengawal)ku. Dia juga pengawalmu.”
Foto Kredit: vk.com
Lebih Daripada Sekadar Seorang Peninju
Setelah mengetahui fakta tentang Muhammad Ali, tentu anda setuju bahawa beliau bukan saja seorang yang telah menginspirasikan orang ramai yang berminat dalam sukan tinju, malah ramai lagi orang yang amat terkesan dengan pemergiannya.
Ternyata, beliau adalah salah seorang lagenda yang telah meninggalkan legasi yang unggul dalam prinsip hidupnya sebagai seorang insan yang hebat.
“Float like a butterfly, sting like bee” akan selamanya diingati!

Semoga rohnya ditempatkan di kalangan orang yang beriman. Insha Allah.


“Mama, siapa Nabi Muhammad SAW?”
Pasti semua akan menjawab bahawa Baginda adalah utusan Allah yang terakhir untuk umat manusia. Tapi, apa lagi jawapan yang boleh diberikan kepada anak-anak agar dapat menanamkan kecintaan kepada Baginda?

Dari perspektif anak-anak, mereka lebih mudah mengenali dan menyayangi seseorang itu apabila diberitahu tentang sesuatu yang mudah untuk mereka fahami, terutamanya bentuk fizikal atau kisah hidupnya.
Di sini kami senaraikan antara 5 perkara yang anak kita patut tahu tentang Nabi Muhammad SAW.

5 Perkara Anak Kita Patut Tahu Tentang Nabi Muhammad SAW
Tidak dinafikan, ada terlalu banyak akhlak dan sunnah baginda yang terpuji yang seharusnya dikongsikan dan menjadi contoh. Jika disenaraikan, memang takkan pernah habis. Pendek kata, baginda bukan sahaja seorang tokoh spiritual yang disegani oleh orang Islam, tetapi turut disegani oleh orang bukan Islam.

Berikut adalah beberapa perkara menarik untuk dikongsikan tentang Nabi Muhammad SAW menurut perspektif anak-anak.
Foto Kredit: iqrafoundation.com
1. Baginda Tak Pernah Makan Seorang Diri
Nabi Muhammad SAW selalu berkongsi makanan dengan orang lain. Sayangnya, sunnah makan berjemaah ini nampaknya sudah semakin dilupakan. Sebenarnya ada banyak kebaikan yang boleh kita pelajari daripada diet ala Rasulullah.
Baginda mengajar kita bahawa 2 hidangan sebenarnya cukup untuk 4 orang. Ajaran ini menunjukkan bahawa kita tak seharusnya makan berlebihan kerana ia mengundang kemalasan dan sifat tamak.
Dalam sebuah hadis baginda bersabda:
 “Sepertiga untuk makanan, sepertiga untuk minuman, dan sepertiga untuk nafas.” (Hadis Riwayat At-Tirmidzi, Ahmad dan Ibnu Majah)
Telah begitu banyak kajian saintifik yang membuktikan bahawa makan sekadarnya dapat menjadikan tubuh lebih sihat kerana setiap organ dapat menumpukan perhatian sepenuhnya kepada fungsinya yang tertentu. Sebaliknya, jika kita makan berlebihan, organ tubuh akan terlalu sibuk menguraikan makanan hingga mengabaikan fungsi mereka yang sepatutnya. Jadi, tidak hairanlah begitu banyak penyakit hari ini berpunca daripada obsesi kita terhadap makanan!
Foto Kredit: buffalonews.com
2. Baginda Sentiasa Memandang Wajah Semasa Bercakap Dengan Seseorang
Sesiapa yang berinteraksi dengan Baginda sentiasa merasakan bahawa merekalah yang paling istimewa. Walau apa pun latarbelakang mereka, apabila berada di samping Rasulullah, mereka akan berasa amat dekat, dihargai, dan dicintai.
Setiap butir perkataan Baginda dilantunkan dengan suara yang jelas dan menjadikan semua orang senang mendengarnya. Walaupun dikenali dengan sifat pendiam, Baginda juga suka menceriakan suasana dengan jenaka yang tidak keterlaluan. Selain itu, Baginda tidak kedekut meluangkan masa untuk bermesra dan melayan anak kecil dan suka bermain dengan mereka.
Foto Kredit: pbs.org
3. Baginda Selalu Tersenyum
Apabila anda berhadapan dengan kesukaran, percayalah bahawa lebih ramai lagi yang diuji dengan begitu banyak kesusahan yang lebih berat, termasuklah Nabi SAW. Malahan, Baginda bukan saja terpaksa menanggung kesedihan akibat kehilangan anak-anaknya, tetapi juga isterinya Khadijah yang amat dicintainya.
Walaupun berhadapan dengan tragedi demi tragedi, baginda sentiasa positif dan bersemangat meneruskan hidup serta dakwah Baginda. Malah, ia menjadikan Baginda lebih empati terhadap kesedihan orang lain.
Buktinya, Abdullah bin Al-Harist RA mengatakan, yang ertinya,”Tidak pernah aku melihat seseorang yang lebih banyak tersenyum daripada Rasulullah Shallahu ‘alaihi wa Sallam “. (Riwayat At-Tirmidzi)
Sebenarnya, senyuman mampu meningkatkan kadar hormon serotonin, iaitu penawar kemurungan semulajadi dalam tubuh manusia. Dengan menyebarkan senyuman, ia menjadikan dunia lebih positif di samping mengakrabkan hubungan antara manusia. Ramai daripada kita yang memandang remeh terhadap sunnah Rasulullah yang hebat ini.
Foto Kredit: umma.news
4. Baginda Mengajari Kita Untuk Mengasihi Anak Yatim
Selain mengasihi anak-anak kecil, Nabi Muhammad SAW amat menitikberatkan soal keprihatinan umat Islam terhadap anak yatim. Baginda berkata bahawa sesiapa yang menjaga dan mempermudahkan urusan anak-yatim yatim akan berada bersama Baginda di syurga.
Secara psikologinya, orang dewasa sekalipun apabila kehilangan ibu bapa pastilah akan terasa kosong jiwanya. Apatah lagi anak yang masih kecil. Betapa sedihnya apabila seseorang yang selama ini menyayanginya, mengambil berat terhadapnya, menghiburkannya, menasihatinya dan sangat dekat dalam hidupnya telah pergi meninggalkan mereka buat selama-lamanya.
Oleh itu, terlalu banyak hikmahnya kita apabila Islam menempatkan anak yatim ini di posisi yang sangat tinggi. Banyak sekali ayat-ayat Al-Quran dan hadis Nabi SAW yang menekankan perihal kebajikan anak yatim.
Foto Kredit: wikiislam.net
5. Baginda Merindui Kita
Tahukah anda, Rasulullah SAW pernah diceritakan amat merindui umat akhir zaman, termasuklah setiap daripada kita semua.

Rindu ini terungkap ketika Rasulullah SAW pulang daripada mengunjungi syuhada Uhud dalam keadaan menangis sehingga para sahabat bertanya, “Apa yang membuat engkau menangis ya Rasulullah?”
Baginda menjawab, “Aku merindukan saudara-saudaraku.”
“Bukankah kami saudara-saudaramu wahai Rasulullah?” Tanya sahabat.
Kemudian beliau bersabda, “Kalian adalah sahabat-sahabatku, adapun saudara-saudara adalah suatu kaum yang datang setelahku, mereka beriman kepadaku sedang mereka belum pernah melihatku, aku sungguh rindu hendak bertemu dengan mereka.”
Foto Kredit: theguardian.com
Pupuk Cinta Anak Terhadap Rasulullah SAW
Mungkin ada yang tertanya-tanya, bagaimana mungkin kita memperkenalkan seseorang kepada anak kecil yang tidak dapat melihat dan memandang wajah mereka seperti Rasulullah SAW, apatah lagi menyanjungi dan menyayangi Baginda.
Jangan pandang rendah dengan imaginasi anak kecil, sebagaimana mereka dapat mengenal dan menyanjung superhero, seperti itu jugalah mereka boleh terpengaruh dengan kisah-kisah hebat tentang Nabi kita. Yang penting, kita sebagai ibu bapa perlulah mendedahkan maklumat yang sesuai mengikut tahap kefahaman mereka.


Dah Bersalin Banyak Kali Tapi Tak Pernah Tengok Uri. Ini 9 Perkara Anda Mungkin Tak Tahu

“Aku ni dah beranak 3 kali tapi tak pernah tengok uri ni depan-depan mata. Yalah, bila dah bersalin terus nurse bagi dekat suami untuk diuruskan dan ditanam.”
Kebanyakan ibu tentu tahu apa itu uri atau nama saintifiknya, plasenta. Uri ini boleh dikatakan sebagai ’tilam’ atau ‘peneman’ bayi semasa hamil. Tapi mungkin tak ramai yang benar-benar menyedari akan keunikan dan kepentingannya sepanjang proses kehamilan.

Jadi, apa kata kita kenali dengan lebih mendalam tentang beberapa fakta tentang uri.
9 Fakta Menarik Tentang Uri / Plasenta
1. Ia Membuat Anda ‘Moody’
Bila mengandung, orang selalu kata ‘hormon tak stabil’ dan emosi pun ‘ke laut’. Padahal usia kehamilan baru saja beberapa minggu, takkanlah baby yang sebesar benih pun boleh buat kita rasa serba tak kena.

Sebenarnya, uri andalah yang bertindak sebagai kelenjar yang mengeluarkan pelbagai jenis hormon untuk memastikan bayi dapat bertumbuh dengan baik.

Antara hormon yang dirembeskan oleh uri termasuklah:
Hormon hCG (Human Chorionic Gonadotropin): Hormon ini meningkat dan memuncak pada akhir trimester pertama. Hormon hCG selalunya dikaitkan dengan morning sickness yang cenderung berlaku pada trimester pertama.
Hormon Estrogen: Hormon estrogen meningkatkan peredaran darah dan menggalakkan perkembangan rahim. Ia juga menstimulasikan pertumbuhan tisu pada payudara sebagai persediaan untuk proses penyusuan.
Hormon Progesteron: Membantu mengekalkan dinding rahim untuk proses implantasi dan seterusnya menyokong proses kehamilan dengan menyediakan persekitaran yang selamat untuk bayi dalam kandungan.
Human Placental Lactogen: Hormon ini berfungsi mempercepatkan metabolisme ibu hamil kerana kehamilan memerlukan begitu banyak tenaga!
Foto Kredit: ixil.info
2. Ia Menghantar Makanan Kepada Bayi
Apa yang ibu makan bukanlah terus disalurkan kepada bayi. Sebaliknya, tubuh anda akan memecahkan makanan tersebut di mana proteinnya akan memasuki aliran darah.
Nutrisi yang terkandung di dalam aliran darah inilah kemudiannya dihantar kepada bayi melalui uri dan tali pusat bayi.

3. Ia Bekerja Keras & Membuat Anda Letih!
Percaya tak, dalam setiap minit kehamilan anda, kira-kira 500ml darah akan dihantar ke rahim untuk bertukar nutrisi melalui uri. Tak kiralah walaupun anda sedang tidur atau berehat, uri anda akan tetap bekerja keras.
Wah, tak hairanlah ibu-ibu boleh berasa cepat letih semasa mengandung, kan?
Foto Kredit: sumedico.com
4. Ia ‘Bernafas’ Untuk Bayi
Selain menghantar makanan, bayi anda mendapat 100% oksigen melalui uri yang dihantar kepada tali pusat bayi dan seterusnya masuk ke saluran darah bayi.
Jadi apabila anda bernafas, anda sebenarnya bernafas untuk bayi juga!
Foto Kredit: marinaradiology.com.au
5. Ia Adalah Organ Yang Terhasil Daripada Ibu & Ayah
Apa yang uniknya tentang uri ini adalah ia bukanlah organ yang dimiliki oleh ibu seorang. Sebaliknya, ia merupakan organ yang terhasil daripada persenyawaan telur dan sperma. Sel-sel yang melalui proses pembahagian ini seterusnya akan membentuk blastocyst.
Blastocyst inilah kemudiannya akan membentuk uri dan juga bayi.
Sperma dalam tiub Falopio. / Foto Kredit: ennartnilsson.com
6. Ia Adalah Satu-satunya Organ ‘Pakai Buang’
Jika tadi anda dah tahu bagaimana uri ini terbentuk dalam tubuh ibu, anda tentu faham kenapa ia digelar sebagai organ ‘pakai buang’.
Setelah memenuhi segala fungsi dan tugasnya dalam ‘menjaga bayi’, uri ini juga akan dilahirkan (dikeluarkan daripada rahim ibu). Maksudnya, bila dah habis tugasnya, ia pun turut sama keluar daripada tubuh bersama dengan bayi.
Setiap kehamilan baru, terbentuklah satu uri baru yang diciptakan khas untuk membekalkan oksigen, makanan, serta keperluan bayi tersebut.
Foto Kredit : shumis.net
7. Membekalkan Antibodi & Imuniti
Semasa dalam kandungan, bayi akan menerima antibodi melalui uri. Antibodi ini membantu membekalkan perlindungan kepada sistem imunitinya. Setelah bayi dilahirkan, bayi akan terus menerima antibodi melalui susu ibu.
Menariknya, apabila uri keluar bersama bayi, tubuh secara automatiknya akan mencetuskan penghasilan hormon prolaktin. Hormon prolaktin inilah yang bertanggungjawab menghasilkan susu ibu.
Foto Kredit: curacaochronicle.com/
8. Ajaibnya, Ia Tak Perlukan Isyarat Daripada Otak
Inilah satu lagi keajaiban uri atau plasenta. Berbeza dengan organ-organ lain dalam badan, ia tidak memerlukan sebarang isyarat daripada otak untuk berfungsi. Ini kerana, ia tidak memiliki sebarang sel saraf tetapi dapat terus berkembang sepanjang kehamilan.
Foto Kredit: Screengrab dari YouTube
9. Beratnya Boleh Mencecah 700g Ketika Lahir
Ketika cukup bulan, uri yang pada awalnya terbentuk daripada persenyawaan sel telur dan sperma secara anggarannya memiliki berat sekitar 500-700g manakala bendalir amnion atau air ketuban pula boleh mencapai berat kira-kira 800g.
Foto Kredit: whattoexpect.com
Hebatnya Fungsi Uri!
Kalau sebelum ini mungkin kita kurang mengenali apa itu uri secara terperinci, sekarang ini ibu-ibu tentu akan lebih menghargai dan mengagumi kehebatan organ ini.
Ternyata, walaupun organ ini tidak se’popular’ organ lain, tetapi ia amat besar fungsinya dalam memastikan seluruh proses kehamilan anda baik dan sihat.
Jadi, walaupun anda tak pernah melihatnya, sekurang-kurangnya anda kini tahu peranannya dalam menjayakan kelahiran si kecil yang comel!


WHO Desak Hentikan Ujian Dara Terhadap Wanita, Ini Fakta Mengenai Kaedah ‘2 Jari’ Yang Tak Berasas

Mungkin ramai dalam kalangan rakyat Malaysia yang masih tidak familiar dengan Ujian Dara. Hal ini kerana, negara kita menolak dengan sekeras-kerasnya perbuatan ini kerana dapat mengundang malu dan mencabul hak asasi seorang wanita. Tapi, berbeza pula di sesetengah negara yang mengamalkan konsep ini seperti di Indonesia. Pernah juga kecoh di laman akhbar utama sedunia apabila wanita di sana perlu mengharungi ‘test dara’ untuk melayakkan diri sebagai seorang tentera.
Bukan itu sahaja, banyak lagi negara lain yang mengamalkan ujian ini dan mendapat tentangan keras dari World Health Organization. Memang ‘menyeramkan’ juga bila baca fakta mengenai ujian ini.

Fakta mengenai “Ujian Dara”
Walaupun negara kita memang tidak pernah mengamalkan ujian ini, namun penting untuk anda sebagai wanita mempunyai ilmu mengenai Virginity Testing. Hal ini juga dapat membantu World Health Organization mendapat sokongan untuk membanteras amalan ini di negara lain.

1. “Ujian Dara” menggunakan kaedah 2 jari adalah tidak berasas, mendatangkan kerosakan dan mencabul hak seorang wanita.

2. Amalan ini TIDAK pernah di lakukan di Malaysia tetapi ia diamalkan di Afghanistan, Bangladesh, Egypt, India, Indonesia, Iran, Jordan, Palestine, South Africa, Sri Lanka, Swaziland, Turkey, and Uganda.

AFRIKA JADIKAN RUTIN SEBELUM BERKAHWIN
3. Di Indonesia, anggota polis wanita yang baru mendaftar akan di uji dengan pemeriksaan ini . Ia juga pernah dilakukan kepada pelajar sekolah menengah di Sumatra Selatan sebagai langkah untuk mencegah maksiat di daerah tersebut.
4. Ujian ini dilakukan di negara Afrika sebagai rutin sebelum majlis perkahwinan. Wanita yang lebih berusia akan memeriksa kemaluan bakal pengantin perempuan untuk memastikan ianya masih dara.

5. Di Bangladesh, Pakistan dan India, ujian ini pernah dilakukan untuk memeriksa status dara mangsa rogol
6. Bermula pada tahun 2018, UN dan WHO telah melancarkan kempen khas untuk memastikan ujian kejam ini di hentikan kerana ia menyakitkan, memalukan dan bertentangan dengan hak asasi seorang wanita.

* Ujian dara TIDAK SAMA dengan ujian pemeriksaan bukaan rahim semasa proses kelahiran.
KESAN DARI END VIRGINITY TESTING

Bukan sahaja mencabul hak kehormatan wanita, pemeriksaan dara ini juga akan mendatangkan pelbagai kesan yang buruk. Antaranya adalah trauma, kemungkinan untuk mendapat jangkitan kuman selepas pemeriksaan dan kemurungan. Tambahan pula, jika gagal untuk mendapatkan status ‘dara’ selepas menjalani pemeriksaan, denda pula yang akan dikenakan kepada wanita tersebut.
Jadi, penting untuk kita sama-sama menghentikan ‘penderaan’ emosi dan fizikal wanita dengan melakukan End Virginity Test ini.
Sumber : Public Health, WHO-PoliticianInsight


Fakta Yang Pecinta Kucing Perlu Tahu Tentang Me-O Cat Lick!

Kucing sentiasa menjadi pilihan ramai sebagai haiwan peliharaan di rumah. Anda juga pasti seronok melihat telatah Si Meowy yang comel dan manja bukan? Si Meowy juga boleh menjadi penghibur anak-anak anda di rumah.
Pernah tak Si Meowy anda tidak berselera ketika makan? Mereka mungkin berasa jemu kerana makan makanan yang sama setiap hari. Sekali-sekala anda patut berikan snek yang lazat seperti Me-O Cat Lick untuk Si Meowy.

Apakah sebenarnya Me-O Cat Lick untuk Si Meowy?

Untuk pengetahuan anda, Me-O Cat Lick adalah sejenis snek berkhasiat untuk Si Meowy. Didatangkan dalam bentuk sachet, Me-O Cat Lick memudahkan anda untuk menghidangkannya kepada Si Meowy. Kenapa kami kata ianya mudah?

Dengan konsep direct feeding, anda boleh terus berikan Me-O Cat Lick kepada Si Meowy tanpa menggunakan bekas! Selain merapatkan hubungan anda dengan Si Meowy, Me-O Cat Lick juga menceriakan Si Meowy semasa menikmatinya.
Antara fungsi istimewa Me-O Cat Lick yang anda perlu tahu

Bilakah waktu sesuai untuk berikan Me-O Cat Lick kepada Si Meowy? Oleh kerana pek ini mudah hidang, anda boleh berikan snek ini sewaktu bermesra dengannya. Pasti Si Meowy semakin manja dengan anda.
Jika anda membawa Si Meowy keluar beriadah, jangan lupa bawa Me-O Cat Lick sekali. Peknya juga sangat mudah untuk dibawa ke mana-mana. Si Meowy akan seronok dapat makan snek yang lazat selepas beriadah.
Si Meowy tidak aktif seperti selalu? Jangan khuatir, kami cadangkan anda berikan Me-O Cat Lick kepadanya. Ia sangat sesuai dijadikan sebagai pembuka selera ketika Si Meowy kurang sihat.

Me-O Cat Lick merupakan snek tambahan untuk Si Meowy yang diperkaya dengan pelbagai khasiat dan nutrien. Selain membantu meningkatkan sistem ketahanan badan dan pencernaan, ia juga membantu memperbaiki kesihatan kulit dan bulu Si Meowy.
7 variasi pilihan Me-O Cat Lick yang lazat belaka

Surprise! Terdapat 7 variasi Me-O Cat Lick yang anda boleh pilih untuk Si Meowy. Antaranya ialah Chicken & Liver, Bonito, Crab, Salmon, Maguro, Katsuo dan Tuna with Scallop. Semuanya lazat dan Si Meowy anda pasti tidak akan menolak.
Di mana anda boleh mendapatkan Me-O Cat Lick yang berkhasiat ini?

Anda boleh mendapatkan Me-O Cat Lick secara atas talian dari PCM Online Shop. Selain itu, anda juga boleh membelinya di pasar raya (Supermarket) dan pasar raya besar (Hypermarket) terpilih berdekatan anda.
Eh, tunggu dulu! Kami mahu kongsikan rahsia besar ini dengan anda. Sebenarnya anda boleh dapatkan Me-O Cat Lick secara PERCUMA saja!
Jawab beberapa soalan mudah & tebus Me-O Cat Lick untuk Si Meowy anda sekarang!

Siapa tidak mahu barang percuma bukan? Lebih-lebih lagi, dapat percuma Me-O Cat Lick. Cara untuk mendapatkan Me-O Cat Lick ini sangat mudah. Ikut langkah yang kami beri di bawah.

Layari https://perfectcompanion.com.my/jawabtebusmeocatlick/.
Jawab beberapa soalan mudah dan hantar!**Sementara stok masih ada.

Mudah bukan? Jangan tunggu lagi, cepat jawab dan terus hantar ya. Takut nanti terlepas sebab stok terhad.
Pembaca Sirap Limau boleh guna kod untuk promosi beli 2 percuma 1 Me-O Cat Lick di PCM Online Shop

Bagi anda yang tidak sempat menjawab soal selidik tadi, jangan risau. Khas buat pembaca Sirap Limau, anda boleh mendapatkan Me-O Cat Lick dengan harga promosi di PCM Online Shop. Paling seronok, anda boleh dapat promosi Beli 2 Percuma 1 Me-O Cat Lick!
Anda hanya perlu masukkan kod khas yang tertera pada gambar di atas sebelum checkout pembelian. Take note! Kod ini hanya sah untuk pembelian Me-O Cat Lick di PCM Online Shop saja ya. Tertakluk kepada terma dan syarat.
Mahu tahu lebih banyak aktiviti dan info lanjut tentang produk Me-O lain seperti makanan kering, basah dan pasir kucing? Anda boleh LIKE dan FOLLOW Facebook Page Rasmi Me-O.
Semoga anda seronok bermanja dengan Si Meowy bersama Me-O Cat Lick. Meow!


7 Faktor & Punca Perceraian Di Malaysia. Sebab Apa?

Punca Perceraian di Malaysia
Statistik terbaru penceraian dari Januari sehingga Jun 2013 mencatatkan sejumlah 22,162 kes manakala jumlah pasangan bercerai tahun 2012 pula adalah sebanyak 47,779 kes. (Sumber: Astro Awani)
Pelbagai langkah bagi mengurangkan kadar penceraian telah diambil oleh Kementerian Pembangunan Wanita, Keluarga dan Masyarakat. Namun, statistik terus menunjukkan yang sebaliknya. Seharusnya, untuk mengelakkan perceraian terus berlaku, pasangan mestilah belajar meningkatkan taraf hidup keluarga, meningkatkan resiliensi keluarga, mengimbangi tuntutan kerja dan keluarga serta meningkatkan kesedaran mengenai keselamatan keluarga.

Antara punca perceraian yang paling utama ialah:
Amalkan tolak-ansur dan bertoleransi bila sudah berkahwin

1. Tiada persefahaman
Isteri tidak faham tugas suami. Suami juga tidak mahu memahami tugas isteri. Masing-masing berkerja. Masing-masing penat. Masing-masing buat hal sendiri walaupun sudah ada anak.

Jumlah wanita lebih ramai memenuhi institusi pengajian tinggi dan seterusnya semakin banyak menguasai jawatan dalam bidang pekerjaan.Pendidikan dalam rumah tangga semakin terhakis, satu puncanya adalah apabila wanita semakin ramai diperlukan untuk keluar bekerja sedangkan lelaki pula gagal menampung keperluan membantu dalam pendidikan anak.
Dalam kata mudahnya, dunia pekerjaan kini memerlukan bantuan wanita untuk terus bergerak tetapi dunia rumah tangga memerlukan bantuan lelaki untuk terus harmoni.Apabila wanita kelihatan berjaya menampung keperluan dunia pekerjaan, tentu kemampuannya mengurus isi rumah tangga menyusut, ketika itulah peranan lelaki diperlukan tapi sedikit malang apabila lelaki terus terkebelakang.
Di dunia kerjaya mereka menyusut, di dalam rumah tangga mereka sering gagal menampung ruang kosong ditinggalkan isteri yang bekerja. Hasilnya pergolakan pasti berlaku, rumah tangga berantakan, anak pasti terkena impak negatif dan seterusnya mendasar di dalam jiwa mereka sehingga dewasa.
Apabila tiada persefahaman, ditambah lagi jurang pendidikan antara suami dan isteri, jalan penyelesaian yang paling mudah ialah bercerai.
Pilih pasangan yang bertanggungjawab
2. Tidak bertanggungjawab
Juga berkait rapat dengan tiada persefahaman antara suami dan isteri. Bila tiada persefahaman, pasangan mula rasa bosan dan malas untuk berkomunikasi. Ini menyebabkan mereka terus meninggalkan tanggungjawab sebagai seorang suami atau isteri.
Tiada sifat tolong menolong dalam melakukan kerja-kerja rumah bersama-sama. Penjagaan anak diserahkan seratus peratus pada isteri, sedangkan ia adalah tanggungjawab bersama. Apabila berlaku jurang yang besar dalam pembahagian urusan rumah tangga, isteri akan merasa terbeban dan ‘stress’ dengan kehidupan alam pekerjaan dan keadaan dalam rumah sendiri.
Sungguh besar cabaran kahwin muda
3. Kahwin muda
Apabila kahwin muda, katakan pada umur 18 tahun, sejurus selepas SPM, pasangan itu masih lagi boleh dikatakan belum matang. Dengan suami yang mungkin masih belum ada mata pencarian yang kukuh, ia sedikit sebanyak akan memberi impak pada keluarga.

Jangan biarkan ibu mertua buat keputusan untuk kita
4. Campur tangan mertua
Apabila sudah berkahwin, sudah tentu ‘decision’ mesti dibuat oleh suami isteri. Amat malang apabila mertua yang membuat segala pilihan. Ramai yang mengatakan, ibu mertua selalu campur tangan. Apa sahaja yang dilakukan oleh menantu akan dibantah. Lebih-lebih lagi menantu yang tinggal sebumbung dengan mertua.
Katakan tidak pada dadah, walaupun ganja
5. Ketagihan dadah
Ganja dan heroin adalah yang paling popular. Apa yang mengejutkan, ramai bakal isteri sudah tahu bakal suami mereka adalah seorang ‘drug addict’. Namun, mereka berfikiran bahawa suami akan berubah jika berkahwin. Percayalah, jika sekali seseorang itu merasai nikmatnya dadah, amat sukar untuk dia melupakannya.
Bayangkan jika suami gian dengan dadah, apa akan jadi pada keluarga? Tentunya diabaikan. Maka apabila diabaikan, isteri akan menuntut cerai.
Curang membawa kehancuran, setialah pada pasangan
6. Curang dengan pasangan
Curang masih lagi sesuatu yang ‘taboo’. Jika membincangkan perkara ‘discreet’ hubungan suami orang dengan isteri orang, ia adalah sesuatu yang menjijikkan. Tergamak pasangan melakukan perkara keji tersebut?
Namun, ia telah menjadi barah dalam masyarakat kita. Mereka bagaikan seolah-olah tidak bersalah dengan mengadakan ‘affair’ di belakang pasangan masing-masing. Bukan sekadar lelaki sahaja, ramai perempuan melakukan perkara yang sama.
Jadi, apabila pasangan mengetahui perkara ini, sudah tentu perceraian adalah jalan terakhir. Siapa yang mahu tinggal dengan penzina?
Apa salahnya bermadu?
7. Enggan dimadukan
Apa salahnya jika suami ingin berkahwin lain? Ramai isteri yang tidak mahu dimadukan dan rela diceraikan. Tidak ada kajian khusus yang dilakukan setakat ini kenapa isteri enggan dimadukan. Daripada sumber-sumber tidak rasmi dan sekadar perbualan mulut, ramai isteri yang tidak mahu berkongsi suami kerana tidak mahu suami ‘celup sana, celup sini’. Nampak agak lucah, tapi itulah kebenarannnya. Isteri hanya cuma mahukan suami di sisi untuk melayan mereka secara eksklusif, bukan dengan perempuan lain, walaupun berstatus halal.
Kesimpulan
Artikel ini bukan bertujuan menyalahkan sesiapa, cuma mengajak kita berfikir sejenak kepada kelemahan lelaki dalam memainkan peranannya yang dianugerahkan oleh Allah, iaitu sebagai ketua keluarga. Ia adalah satu tugas dan amanah yang datang dengan tanggungjawab dan peranan.
Tanggungjawab sebesar itu memerlukan ilmu dan kredibiliti secukupnya untuk bertindak selaku pemutus keputusan di dalam rumah tangga.
Keputusan dibuat pula mestilah rasional dan boleh diterima oleh ahli rumah, khususnya isteri, sama seperti sifat seorang hakim di dalam mahkamah, selain hakim, peguam bela dan pendakwa juga pakar di dalam bidang undang-undang, namun ia perlukan seorang pemutus keputusan. Jika anda seorang isteri dan sedang dalam proses minta cerai, baca nasihat pakar ini dahulu.


Befrienders Beri Khidmat Sokongan Emosi & Nasihat Percuma Untuk Golongan Berpotensi Sakit Mental

Sejak kebelakangan ini, banyak kisah yang dapat kita baca di akhbar utama dan media sosial mengenai kes kesihatan mental. Apa yang merisaukan, masalah kesihatan mental ini lebih cenderung ke arah kes bunuh diri yang mana sering melibatkan golongan muda. Hal ini juga berlaku kepada salah seorang penyanyi Korea dan juga sebahagian artis Hollywood.
Namun, tahukah anda bahawa telah wujudnya satu sistem talian telefon untuk membantu golongan yang mengalami masalah kesihatan mental ini? Befrienders adalah salah satu komuniti yang boleh memberikan bantuan 24 jam jika anda perlukan telingah untuk mendengar segala luahan anda. Macam mana nak guna khidmat ini?

SAHUT SARANAN TIMBALAN PERDANA MENTERI, CEGAH ISU KESIHATAN MENTAL

“Sebagaimana pendirian kerajaan terhadap kesihatan mental merupakan masalah yang perlu diberi tumpuan. Segala usaha yang membawa kebaikan ke arah kesihatan mental amat dialu-alukan.

Stigma masyarakat mengenai kesihatan mental perlu diubah. Pesakit yang mempunyai masalah kesihatan mental perlu dibantu. Saya menyambut baik usaha sama antara SKMM dan Befrienders ini dalam membantu mereka yang memerlukan bantuan”.

Tuan dan Puan juga boleh menghubungi Talian Kasih di 15999.

-Kebanyakan yang memberi panggilan adalah wanita berumur dalam kalangan 15-30 tahun.
-Rahsia terjaga- menjadi cara untuk sesi luahan hati.
-Penyakit mental, atau bunuh diri merupakan gejala yang ‘berjangkit’. Ramai yang masih tidak tahu.

MACAM MANA NAK APPLY JADI RAKAN BEFRIENDER?
Bagi anda yang berminat untuk menjadi sebahagian daripada rakan Befriender, terdapat beberapa cara yang anda boleh lakukan. Untuk pengetahuan anda, pihak Befriender akan menapis dahulu kelayakan supaya yang betul-betul berminat sahaja dapat menjadi ‘pendengar’ yang setia.

Ini juga merupakan antara beberapa cawangan negeri yang mempunyai hotline Befrienders. Mungkin anda juga boleh war-warkan kepada orang ramai mengenai aktiviti yang bermanfaat ini kepada rakan-rakan. Bukan itu sahaja, pastikan ahli keluarga atau rakan terdekat yang mempunyai masalah menyimpan nombor hotline ini jika berlaku sebarang kecemasan.
Befrienders KL: 603-79571306 atau [email protected]


Faktor Utama Si Kecil Selalu Tersedak Susu, Ini Perkara Yang Ibubapa Perlu ‘Alert’!

Kes berkaitan insiden bayi tersedak susu adalah salah satu insiden yang kita kerap dengar di dalam media-media utama dan juga media sosial. Hal ini perlu diambil perhatian oleh ibubapa kerana insiden tersedak susu ini mungkin akan meragut nyawa anak anda yang masih kecil. Jadi, amat penting untuk anda mengetahui kenapa berlakunya situasi tersedak susu ini dan cara untuk mengetahui dan mengelak kejadian yang tidak diinginkan.
Tersedak susu?
Bila ada audit kematian, antara sebab kematian bawah 5 tahun risiko yang utama adalah tersedak susu. Biasa bermula dengan regurgitasi dan masuk ke saluran nafas hingga tersedak. Perkara ini berulang dan terus berulang. Bukan ibubapa orang kampung atau yang tidak berpendidikan.

www.facebook.com/permalink.php?story_fbid
Kita memiliki LES : pencerut esofagus ( saluran makanan ) yang mengawal supaya makanan atau minuman, yang masuk ke perut, tidak berpatah balik ke saluran atas kemudian termasuk ke saluran nafas. Malangnya, pada bayi terutama pada bawah 1 tahun, LES itu tak mencerut total (kuat). Ia merupakan risiko utama tersedak susu, walau sudah disedawakan.

www.facebook.com/permalink.php?story_fbid

Faktor paling sering penyebab tersedak lain adalah:
1. Pemberian susu berlebihan, atau makanan.
2. Perut yang banyak angin ( pemakaian botol)
sg.theasianparent.com
Secara umum, perut berukuran kecil, lebih kurang segenggam ke dua genggam tuan punya badan. Jadi, bayangkan berapa ramai yang overfeeding anak masing masing, apatah lagi di pusat asuhan. Lihat tabel di bawah. Bayi atau anak anak yang menangis, bukan selamanya lapar dan nak susu.
Hentikan sogok botol tiap anak menangis
www.thebump.com
Bayi menangis kerana :
1. Tak sedap badan / perut.
2. Lampin basah.
3. Nak perhatian dan belaian.
4. Itu sahaja cara bercakap mereka. Takkan nak suruh komunikasi berkesan pula kan?
5. Lapar.
www.happyfamilies.com.au
p/s : Selepas feeding, burp kan dan tidurkan semivertikal (minimal 30′ naik bagian perut ke kepala)
*Jadi ibubapa dan penjaga bijak.
Sumber : Muhd Sabiq


Famili Duo Bakal Bersiaran 14 Februari, Rancangan Realiti Nyanyian Keluarga Pertama Di Malaysia!

Program realiti nyanyian terbaru, Famili Duo bakal bersiaran selama lapan episod bermula 14 Februari 2021, jam 9 malam di TV3 serta di www.tonton.com.my
Famili Duo merupakan spin-off daripada program Family Singing Show di 8TV. Seramai 40 pasangan selebriti popular Malaysia akan bergandingan dengan ahli keluarga mereka untuk menonjolkan bakat nyanyian masing-masing.

Semangat kekeluargaan

Famili Duo bakal dihoskan oleh Uyaina Arshad serta dimeriahkan oleh dua figura popular iaitu Didie Alias dan Mark Adam sebagai juri. Uniknya, program ini menampilkan lima pasangan selebriti popular yang mempunyai hubungan kekeluargaan pada setiap episod. Mereka perlu melengkapkan dua pusingan iaitu satu ‘cover song’ dan satu nyanyian di pentas.

Di pusingan pertama, ahli keluarga yang lebih berumur menentukan ‘cover song’ untuk menghasilkan sebuah video muzik. Lagu pilihan tersebut akan diberikan nafas baharu dan dirakamkan di studio. Untuk pusingan kedua, ahli keluarga yang lebih muda akan memilih lagu untuk dipersembahkan di pentas Famili Duo. Pemarkahan ditentukan sepenuhnya oleh juri dan juara mingguan bakal membawa pulang hadiah wang tunai.
Antara selebriti yang akan berentap di Famili Duo ialah Amira Othman, Irfan Haris, Yamani Abdillah, Zaki Yamani, Naim Daniel, Emylia Izzati, Syafie Naswip, Sapawi, Tajul, Beby Acha, Siti Saerah, Umairah, Ashira, Syed Aziz, Aisha Retno, Jen Retno, Sharifah Zarina, Athalia, Sharifah Shahira, Tallisya dan ramai lagi.
Program realiti nyanyian ini dibawakan oleh foodpanda, keriangan melalui pesanan, dan bertindak sebagai penaja utama musim ini.  Ia diterbitkan oleh Unit Hiburan Rangkaian TV Media Prima Berhad, diketuai oleh Nurhul Huda Haji Khalid sebagai penerbit eksekutif dan Mohd Jamira Ramli sebagai penerbit. Untuk maklumat lanjut dan perkembangan terkini tentang program TV3, layari www.xtra.com.my dan ikuti laman media sosial rasmi Facebook, Instagram & Twitter di @TV3Malaysia. Gunakan #FamiliDuo untuk menghangatkan lagi perbualan di laman media sosial.


Itinerari 4 Hari 3 Malam Ke Hatyai Bersama Dua Anak Kecil Naik ETS Untuk ‘Food Hunting’, Bestnya!

Bagi yang suka travel dan makan, Hatyai merupakan antara destinasi yang sering dikunjungi kerana dikenali sebagai ‘syurga makanan’. Selain tempatnya yang berjiran dengan Malaysia, kalau dikira dari segi kos pula masih murah. Makanan di sana juga banyak pilihan dan tempat makanan halal. Selain itu, Hatyai adalah antara destinasi pelancongan yang sesuai untuk semua peringkat umur. Jadi, ibu sedang hamil ini telah kongsi itinerari percutiannya ke Hatyai bersama dua orang anak kecil menaiki ETS ala-ala percutian jalan-jalan cari makan.

4H3M KL – HATYAI NAIK ETS TRAIN

Hi korang !! Finally full story pasal trip mia & family ke Hatyai from KL 2020 is ready. Ramai tanya macam-macam so mia jawab kat sini terus ok. Kami berempat Mia (pregnant 6months, husband and kids 5&4 tahun) Trip 3 Jan -6 Jan 2020. Sebab selalu blogger share trip bujang je kan nahh kalini BAWA KIDS !! Kami tak suka follow tour guide sebab tak nak terikat dengan masa diorang. Bawa budak ni lain mood tak tentu so decide gerak sendiri je . Korang boleh cuba!! Baca sampai habis ok.
ITINERARI UNTUK FOOD HUNTING DI HATYAI

Okay kita straight foward terus tak nak panjang cite ok. Ni mia share just itinerary untuk yang nak FOOD HUNTING sahaja . Nak shopping korang boleh adjust bajet memasing . Mahal
ke murah bagi I murah compared naik flight.

First thing kena beli tiket ETS dulu , beli online je dia ada APPS KTMBmobile . Pilih origin and destinasi PADANG BESAR . Kalau mia dari KL SENTRAL – PD BESAR ada dua harga RM 76 & rm102 utk dewasa , RM 42 & 55 utk kanak-kanak. So of course beli yang tix murah RM 76& RM 42 tu (Gold murah , Platinum mahal) perjalanan 5 jam ye. Jangan risau dalam tu ada surau, tandas and mini cafe.
Tix 7am dari KL – 1pm Padang Besar. RM 76 x 2 parent, RM 42 x 2 kids. Total tix = RM 236 pergi Padang Besar. Kat sini silap mia tak beli tix balik terus , esok baru beli tix murah DAH HABIS!! Tinggal RM 102 &  RM 55 saja. Rugi banyak kan. So korang beli siap-siap okay pergi balik . Kita beli la juga karang tak balik KL pulak kan.
Tix – Pdg besar 3.40pm smpai KL sentral 9pm. RM 102 x 2 parent, RM 55 x 2 kids. Total tix = RM 314 balik KL. (Rugi RM 78). Apa beza harga tu korang google sendri ok and nak pilih coach pon ada tips sila google. Better beli seat facing each other kalau bawa kids . Klu couple tak kisah!
Hotel mia booked kat Agoda , Udee Living Space betul-betul sebelah Greenway Night Market RM 313/3malam. Hotel ni memang recommended sebab bersih, just jalan kaki ke night market diorang . Baca review dulu sebelum book ok. Passport JANGAN LUPA BAWA.

Day 1 : Friday

6am – Dari rumah ke Kl sentral utk naik ETS Train, 7am terus masuk train duduk tmpt ikut tix and sampai Padang Besar 1pm . Sepanjang dalam tu korang tidur jela . 5jam(bawa makanan siap-siap dari rumah, kat situ ada cafe mahal sikit).
2pm – Sampai Pdg Besar, ramai agent van akan approach. Mmg plan nk naik van so RM 20 per head kami kena RM 60/4 orang untuk dia hantar ke Hotel @ any first destination korang . Van akan bawa korang siap-siap cop kat Imigresen Malaysia & Thai. Then baru gerak. Macam kami ke Kai Tod Decha dulu untuk lunch . Sejam perjalanan dari Pdg Besar – Hatyai . Kalau korang nak jimat naik keretapi lama diorang RM 7 per person cuma kena tuggu 2jam la sebab ikut jadual. Since kami bawa kids kami terus naik van senang cerita. Malas tuggu lagi wei. Oh ya sediakan RM 2 per person untuk cop imigresen thai . RM 8/4 orang (tak tau ni wajib ke tak kitorang bayar je).
Beli simkad masa kat Padang besar so tak payah register rm20/8hari unlimited.
3pm – Lunch Kai To Decha spent RM 25 makan.
4pm – ke hotel pakai grab thai RM 12 and checkin hotel for rest refreshing sebelum food hunting malam.
8pm – Heading Asean Night Bazaar kami jalan kaki 5min dari hotel utk dinner , balik tak larat pula nak jalan kaki so naik tuktuk (biasalah mak buyong dah kenyang) RM 42 makan. Baju 2 helai RM 33. Mainan RM 43 (terpaksa beli ya). Tuktuk balik hotel 4 org RM 8.
Damage : RM 218.
Day 2: Saturday

Setelah kira-kira naik grab maybe akan spent around RM 80-90 sehari . So kami decide sewa scooter (contact dari hotel) so sewa RM 47/1hari full tank and dapat diskaun RM 88 /2hari. Jimat bukan? So boleh gerak ikut suka hati korang . Kami berempat muat tau walaupon mia mak buyong ni.
9am : Sarapan Dimsum chabura RM 27.
11am : Kimyong Market (shopping kacang) RM 90. kena pandai tawar jangan bayar je harga diorang sebut.
1pm : Balik hotel rest sebab panas lit-lit anak merungut panas dah.
3pm : Khlong Hae floating Market (makan) makan RM 30 + RM 26 hadiah + RM 27 kacang. Better datang awal kalau tak nak sesak. Nanti meja penuh you alls. Nak datang malam pon ok je.
5pm : Balik hotel rest bagi anak-anak tidur dulu (untung naik moto kan boleh balik rest ikut suka)
8pm : Hatyai walking street spent RM 116 (souvenirs RM 16+ food+buah+ milo RM 100) kat sni wajib pegi!!
10pm : Balik hotel tidur.
Damage: RM 404.

Day 3 : Sunday

Kami decide skip breakfast and terus lunch .
12pm : Lunch at Kai Tod Decha RM 30.
2pm : Central Festival City mall bawa anak-anak main playground spent RM 13 beli coin.
4pm : Balik hotel bagi anak-anak tidur rest.
8pm: Asean night market makan RM 27 dinner + pedicure Green Way RM 20 + RM 3 jajan.
10pm : Balik hotel tidur!
Damage : RM 93.

Day 4 : Monday

11am : Checkout hotel terus lunch naik grab ke restoran utk lunch grab cost RM 12. Makan cost RM 30
1pm : Naik van dari Hatyai ke Padang besar RM 60/4 org sejam perjalanan.
3.40pm : Train ke KL sentral tiba untuk berlepas.
9.30pm : Sampai KL sentral .
Damage : RM 102.
GRAND TOTAL = RM 1680

Settle !! Untuk couple / bujang group korang boleh je pergi 3H2M sebab boleh padatkn itinerary tapi kami bawa kids and tak nak push sangat diri dengan full trip . (sila pergi Jumaat – Ahad) hari biasa banyak tempat tutup. Kami pergi 4 hari sebab tak nak stresskan kids dengan jadual padat. Apa-apa pon sebelum ke sini Google tempat-tempat mia mention tu. Tuktuk and grab kalau group ok la boleh share-share. Kalau couple naik motor jela . Klu nak shopping sila bawa duit thai lebih sebab cas atm withdrawals RM 40! Lagi satu korang jangan risau mostly diorang semua boleh cakap melayu dlm 5% je tak pandai tu kena speaking basic. Pastu pergi memana pakai je google maps ok tak payah bawa peta tu pula.
Travel essentials:
seterika(hotel thai memang tak sediakan), kipas kecil, pillow neck, sweater (dalam ets sejuk wei), pakai kasut, sunblock.
Thats all!! Hope korang enjoy with my simple itinerary, if ada salah kira memana tu maafkan ye sis failed math. KALAU KORG RASA MAHAL CUT MANA YANG TAK PERLU, Maybe ada orang spent lagi murah or lagi mahal. Again ni trip dari KL ye, kalau dari PERLIS tak payah sembang memang lagi murah. ok bai.
Sumber: Mya Syamyra


Farah Lee Kongsi 7 Tips Ajar Anak Hafaz Surah Dalam Al-Quran Sejak Dari Kecil

Ibu bapa mana yang tidak menginginkan anak-anaknya mahir dan dapat menghafal surah-surah di dalam Al-Quran kan? Oleh itu, latihan dan proses mendidik perlu diamalkan sejak mereka masih kecil lagi kerana fungsi memori mereka masih kuat ketika ini.
Baru-baru ini, Farah Lee yang merupakan selebriti media sosial berkongsi tips tentang bagaimana untuk anda melatih anak-anak supaya mudah menghafaz surah dalam Al -Quran. Anaknya iaitu Maream pun sudah pandai membaca dan menghafaz walaupun hanya berusia 4 tahun!

LATIH MAREAM HAFAL SURAH-SURAH DALAM AL-QURAN
Esok exam hafazan be like…
Since last year lagi ramai tanya omma macam mana train Maream hafaz al-Fatihah, 3 Qul, doa walaupun baru setahun lebih. Terbaru Maream hafaz surah Taha 1-6. Hmm.. Sorry tau macam ignore soalan korang selama ni haha sebab nak share tapi takut orang cakap pepoyo pulak mengajar tu ni. Anak baru sorang, kecik lagi pulak tu. Long way to go, nanti besar anak entah jadi apa. And all the negative thoughts.

Then fikir balik, alah kalau ikhlas nak share supaya bermanfaat pada yang nak memanfaatkan, why not kan.? Yang penting pandangan Allah, yang lain persetankan, kan.? Hiks. Jadi inilah dia. Omma share apa yang omma buat je. Ini bukan mengajar, ini bukan tips. Omma tak layak pun. Just apa yang omma amalkan pada Maream (she is now 2 years 11 months old). If rasa berguna boleh dipraktikkan, kalau tak, boleh dipersetankan.
But please bear in mind, lain budak lain perkembangan, lain environment kehidupan, lain character. Boleh cuba but no pressure. Go slow and easy, for them and for yourself as well. Omma memang bercita-cita nak dedahkan anak-anak dengan Quran dari kecil so before kahwin lagi selalu baca tips2 parents. Ni kira omma buat experiment jugak lah, melalui pemerhatian, pembacaan, keinginan dan logik akal. Ok muqaddimah yang panjang macam biasa. So basically :
7 PERKARA YANG FARAH LEE SELALU LAKUKAN
1. Masa pregnant omma selalu baca surah Maryam, Taha, Yusuf dan Ar-Rahman. Then masa tidur omma akan pasang audio ayat Quran. Dorang boleh dengar dunia luar kan even dalam perut so since dalam perut lagi omma dah biasakan dia dengan alunan Quran.

2. Since Maream baby, sebelum tidur omma akan dodoikan Maream dengan ayat2 ni : al-Fatihah, ayat Qursi (terang hati), Taha 1-6 (lembut hati) , al-Hasyr 21-24 (ruqyah), ar-Rahman 1-5 (disayangi menyayangi), an-Naba 1-10 (omma kekonon nak hafaz juzuk 30 tapi ini je yang lekat dalam kepala muahaha), al-Inshirah (kemudahan hidup), 3 Qul (ruqyah)+ mana2 ayat yang omma sedang hafaz. So mungkin sebab ulang2 dengar, dia pun dapat hafaz secara tak langsung. Alah, macam anak2 selalu dengar lagu Didi & Friends, kejap je mulut dah ‘Semut berkawad satu satu horaa horeyy’ tak.? Sama lah macam ayat Quran jugak. Cuma mungkin susah sikit sebab bahasa tak biasa. Tapi dah besar ni kadang dia request taknak omma dodoikan mengaji, nak lagu Boboiboy Bebaskan Kuasamu.
3. Then bila dia dah besar sikit, dalam kereta or time lepak2 omma selalu buat test. Baca, then minta dia sambung. Yang pelat2 boleh stresskan ajar bacaan yang betul. Tapi takyah nak expect kita sedang buat oral test budak SPM. Dalam 10 kali, bernasib baik kalau 1 kali dia respon dengan jayanya. Kids being kids, but us adult should be an adult too. Keep cuba dengan cara yang berbeza dan menarik, disamping kesabaran maksima disisi.

4. In between Maghrib dan Isya’ kalau takde hal, omma akan peruntukkan masa tu untuk baca Quran dan spend quality time dengan Maream; sembang dengan dia. So time ni kalau mood dia dan omma ok, omma akan ajar dia mengaji. Ajar mana sangat lah budak 2 tahun pun haha tapi just untuk dia biasakan yang interval tu should diperuntukkan untuk hal kerohanian dan family quality time
5. Dan kat rumah audio ayat Quran omma akan on 24/7 non stop. Omma perasan, walaupun omma mengaji biasa, ada ayat yang Maream boleh guess dan sambungkan. Maybe sebab dia repeatly dengar from that audio. So rasanya, after this bila anak dah besar, nak ajar Quran pun mudah sebab ayat2 tu dia dah biasa dengar. Tinggal nak diajar properly je.

View this post on Instagram

. Asal ngaji je bijik tak bijik sebutan, nyanyi lagu Perfect kemain “You between Mareams” siap ? #bukanmenurunommaeh #menurundaddy ??? #guraujeee #daddypandaingaji #ommapandainyanyije ? . It’s Surah Taha:1-6. Ayat pelembut hati 🙂 . [3years6months] #mareamesabel #ommaream
A post shared by  F. L. (@farahlee_) on Mar 5, 2018 at 4:21am PST

6. Oh ya, pemakanan pun mainkan peranan kot, “You are what you eat”. Masa pregnant omma memang jaga makan. Fast food, caffein memang avoid. Banyak makan makanan sunnah dan fish oil (neurogain). Maream pun masa bawah setahun memang fully on breastmilk dan makan homemade food sahaja. Sekarang, gula2, jajan dan fastfood omma hadkan. Dia banyak makan proper food, vege and fruits. Dan gadget pun dikawal ketat.
7. Just to let you know, Maream belum kenal pun arabic alphabet, apatah lagi tajwid. Proper schedule mengajar pun omma takde. I will keep it this way since dia pun kecil lagi. Taknak pressure dia sangat. Biar dia sayang Quran dengan kemahuan sendiri (with my effort of course)

So ini jelah kot. Maream ni pun mungkin dia jenis cepat pickup. Mungkin apa yang omma buat tu tak bantu dia hafaz pun cuma omma je perasan lelebih. Again, omma just share apa yang omma amalkan yang mungkin effective, untuk korang yang bertanya. Untuk anak korang maybe boleh adjust sesuai dengan umur, preference, environment dan lifestyle kalian. Banyak lagi sharing mak ayah yang anak hafiz hafizah berjaya korang boleh google dan baca. Selamat mencuba dan selamat kawal diri supaya tak jadi monster mihmihmih.
Semua yang baik dari Allah, ini semua jika bermanfaat juga ilham dari Allah. Alhamdulillah ala kulli hal #ommabebel
Sumber : Farah Lee


Farah Lee Kongsi Tips Bawa Anak Travel Luar Negara Untuk Ibu Bapa Tunggal

Membawa anak-anak pergi melancong merupakan antara perkara yang diidamkan oleh semua ibu bapa. Namun, ramai dalam kalangan ibu bapa tunggal tidak terfikir bahawa tidak susah sebenarnya untuk bawa anak pergi melancong walaupun anda merupakan ibu atau bapa tunggal.
Jadi, perkongsian dari selebriti media sosial Farah Lee yang merupakan ibu kenapa Maream Esabel yang comel ini turut berkongsi pengalaman dan tips tentang keselamatan anak-anak ketika pergi melancong. Paling penting adalah anda perlu tahu apakah dokumen yang perlu dibawa sepanjang perjalanan supaya lebih secure!

PENTING UNTUK SINGLE PARENT YANG NAK TRAVEL
To single parents yang nak travel dengan anak (below 18) out of country, jangan lupa bawak sekali photocopy of translated :
– Birth cert anak
– Divorce cert
– Custody letter from court (kitorang punya ada dalam MOU sebab daddy awal-awal dah cakap Maream omma jaga)
– Consent letter from the father/mother(ni extra, esp share custody)

PENGALAMAN FARAH LEE BAWA ANAK TRAVEL

Just in case immigration ingat kita bawak lari anak orang. So far pengalaman omma, first time prepare semua benda ni masa nak apply visa UK Maream. Nak translate borang-borang tu boleh pergi court then tanya pegawai kat situ. Nanti dorang carikan lawyer untuk translatekan dan stamp. Then ada fee per page berapa-berapa hengget. Omma tak sure berapa sebab omma dulu ada Auntie baik belanja.
Then first time kitorang travel out of UK adalah ke Norway, rilek je la bawak passport and UK ID. Sekali immigration mintak bukti Maream tu anak omma sebab takda nama omma kat nama Maream. Sudah! Seb baik ada save dalam phone birth cert so selamat lah mak anak dua beranak ni.

Then masa tinggalkan Maream kat Norway (sebab omma kena gi Jeddah), omma prepare sekali consent letter from omma yang ada details Bonda and Walid mengatakan I give my consent for my daughter to stay/travel with them from this date to this date etc..
CONSENT LETTER TU PENTING!

Consent letter tu pun perlu kalau kita travel dengan anak buah ke, anak kawan ke, cucu ke. Bebudak yang nama mereka tak sama dengan surname/firstname kita. Rasanya perlu jugak untuk parents yang tak divorce tapi anak akan travel dengan salah sorang je. Dorang punya concern takut kita bawak lari anak away from the other parents. Macam mana nak buat consent letter.? Goggleeeeee kan adaaa.! Hehs..
So since then, bila travel dengan Maream omma akan bawak je semua di atas. Manchester Airport kadang immigration officer tu mengada sikit walaupun kitorang dah ada UK ID, nak jugak bukti-bukti tu semua. Rasanya kat Korea, Spain & Portugal haritu dorang tak kisah pun. Jangan lah pulak tanya omma negara mana kisah mana tak kau ingat aku immigration officer.? Haha.. Just bawak je senang cerita.

Haaa gigih tak single mom kaki travel ni.? So next month ktorg nak gi Swiss & Germany pulak cuti sekolah.
Sumber: Farah Lee


Farah Lee Kongsi Tips Tangani Situasi Orang Tegur Anak Kurus & Cara Pemakanan Maream

Ketika anak semakin membesar, adalah normal untuk mereka mengalami penyusutan badan. Dah makan banyak pun masih turun berat ke? Haa, hal ini kerana anak-anak akan menjadi lebih aktif ketika umur berada di fasa 9 bulan ke tiga tahun kerana sudah boleh berjalan dan lebih berkeinginan untuk meneroka keadaan sekeliling. Situasi ini juga berlaku kepada Farah Lee yang merupakan blogger terkenal dimana ramai orang sering bertanyakan tentang keadaan anaknya yang kelihatan semakin kurus. Ada yang tak kena ke?
ORANG TEGUR ANAK KURUS
“Sekarang Maream dah kurus sikit. Bila orang tegur Maream makin kurus omma tersedih sikit sebab rasa macam tak bagi Maream cukup makan”.

www.instagram.com/farahlee
UMUR SETAHUN LEBIH BARU MAKAN MAKANAN LUAR
Omma ni, sikit-sikit akan tanya Maream lapar ke tak. Yelah budak tengah lasak kalau dah main memang lupa makan. Tapi Maream ni actually antara budak yang kuat makan sebenarnya, dari kecik sampai sekarang. Bangun-bangun tidur je cakap “Omma, Maream lapar lah” Since 6 bulan sampai setahun memang omma betul-betul jaga makan Maream, semua omma masak sendiri langsung tak bagi makanan luar dan fully susu badan. Bila dah setahun lebih baru start bagi makanan luar dan start minum fresh milk (full cream) sebab susu dah tak cukup, tapi memang limit sangat jajan, sweets, air manis, fast food. Tapi takdelah jaga sangat sampai semua nak organic dan natural, mak tak bedaya lagi.

Dan sebab tahu sekarang macam susah sangat nak avoid chemicals dalam makanan, sebab tu mana yang mampu avoid omma avoid contoh kat rumah memang takde frozen food (nugget,fries,hotdog etc) yang normally banyak preservative tu, yang banyak coloring, air teh/coffee, carbonated drink memang Maream tak minum.
MANA YANG MAMPU AVOID, KITA AVOID…
https://www.instagram.com/farahlee_/?hl=en
Tapi coco crunch, honey star tu terpaksa bagi walaupun tahu banyak gula sebab tak sempat pepagi nak masak. Biskut, roti, peanut butter tu pun bagi je sebab cepat hehe.. Sebab tu omma cakap, mana yang mampu avoid omma cuba especially yang terang2 tak bagus. Yelah omma ni kadang nak poopoo pun tak sempat haha kang jaga sangat omma pulak stress pastu tak bagi Maream makan terus hiks.
https://www.instagram.com/farahlee_/?hl=en
So mommies, semua kita nak yang terbaik untuk anak kan. Kita cuba ya semampu boleh. Buat mana yang baik dan elak mana yang buruk. Tapi jangan sampai terstress sebab kita compare kita dengan ibu lain. Emosi ibu paling penting dalam besarkan anak. Ibu lain pun takde hak nak judge cara orang. Lain orang lain caranya. Kita cuba buat cara yang selesa dan berkesan untuk kita. Contoh macam omma, bila orang tegur Maream makin kurus, omma potongkan rambut Maream pendek supaya nampak macam donut sikit muka tu. Kan senang. Potong sendiri pulak tu. Tak stress jimat duit!
Sumber: Instagram Farahlee


Farah Nabilah Ikut Aiman Hakim Beraya Di Kampungnya. Ada Apa-Apa Ke Dengan Mereka Ni?

Beraya bersama? Mesti korang tertanya-tanya apa sebenarnya hubungan Farah Nabilah dan Aiman Hakim Ridza ni kan? Sedang dilamun cinta ke, sekadar berkawan ataupun bakal menamatkan zaman bujang mereka?
Haa…nanti dulu, jangan buat spekulasi bukan-bukan. Mereka berdua sebenarnya bukanlah pasangan kekasih, tetapi akan bergandingan dalam sebuah drama bersiri Samsung bertajuk, Amira Rose yang akan ditayangkan di TV3, raya ni!

Anda tak pernah tengok lagi Aiman Hakim dan Farah Nabilah berlakon bersama kan? Kali ni, anda mesti kena tengok drama ni, sebab mereka berdua memang ada chemistry. Jalan cerita drama ni pun menarik, lucu dan penuh dengan unsur kekeluargaan. Jom kami ceritakan lagi!

PATAH HATI DENGAN KEKASIH, LALU MEMBAWA DIRI, TIBA-TIBA JATUH CINTA LAH PULAK!

VID-20180613-WA0001
Drama ni mengisahkan tentang sepasang kekasih, Rahman dan Amira Rose yang bergaduh selepas Amira dapat tahu Rahman telah meletak jawatan dan akan menyertai pesaing mereka.

Kerana patah hati, Amira membawa diri ke kampung rakan sekerjanya, Mun dan berniat untuk meraikan Hari Raya di sana. Disana, dia bertemu dengan sepupu Mun, Amir yang memang handsome dan cinta mula berputik antara mereka.
Haa..belum habis lagi tau. Konflik muka tercetus apabila Rahman, mula risau Amira akan meninggalkannya dan bergegas ke kampung Mun untuk memenangi semula hati dan kepercayaan Amira.
Memang banyak sangat konflik dan perkara lucu yang terjadi sepanjang drama ni, sebab tu anda kena tengok raya ni!
SYARIFAH SAKINAH DAN ISMAIL IZZANI PUN ADA!

Memang macam-macam aksi yang terjadi sepanjang mereka di kampung Mun. Ada sakit hati, sedih, kelakar, dan juga suspense! Mana taknya, drama ini turut dibintangi oleh Syarifah Sakinah, Amyza Aznan dan Daler Yusof. Memang pecah perut lah dengan telatah mereka.

Oh ya, dengar cerita, Ismail Izzani pun ada tau. Siap buat dance performance lagi! Tengok kat bawah ni..
VID-20180613-WA0005
NANTIKAN EPISOD ISTIMEWA AMIRA ROSE, RAYA INI!

Anda rasa, apa kesudahan drama ni? Adakah Amira akan memilih Amir atau memaafkan dan menyambung kembali percintaannya dengan Rahman?
Kalau nak tahu, jangan lupa saksikan sneak peak drama Amira Rose, dalam episode istimewa raya yang akan ditayangkan di TV3 pada 17 Jun (Ahad), pada pukul 11.15 pagi ni. Episode istimewa sempena raya ini juga akan ditayangkan pada:
17 Jun (Ahad), 3 petang di NTV7
22 Jun (Jumaat), 9 – 9.45 malam di TV9
Lepas dah tengok preview nanti, mesti anda nak tengok drama penuh dan tak sabar nak tahu apa kisah yang akan jadi seterusnya kan? Make sure korang tunggu dan jangan ketinggalan untuk tengok semua episode ok!
Amira Rose akan mula ditayangkan setiap Isnin dan Selasa pada pukul 9.50 malam di TV3.
Episode 1 – 25 Jun
Episode 2 – 26 Jun
Episode 3 – 2 Julai
Episode 4 – 3 Julai
Episode 5 – 9 Julai
Episode 6 – 10 Julai
Nah, kami belanja anda sedikit teaser dari drama Amira Rose. Jangan lupa tonton di Hari Raya ni, guys! Confirm korang terhibur dengan telatah sweet Amira dan Amir ni. Tak sabar!
VID-20180613-WA0002


Farah Nabilah Kongsi Cara Buat ‘Pasir’ Sendiri Untuk Anak, Termasuk Mulut Pun Selamat!

Pelakon cantik jelita, Farah Nabilah kini lebih banyak menghabiskan masa bersama putera sulungnya bernama Andre Omar. Telatah Andre sering menarik perhatian peminat Farah di Instagram kerana ada sahaja aktiviti menarik yang dilakukan bersama-sama.
Terbaru, menjengah ke Instagram Farah, satu posting mengenai Andre dimuat naik dan posting tersebut dibanjiri komen daripada ibu-ibu yang turut teruja melihat idea Farah.

Baca juga: Jangan Pandang Rendah Mainan Murah, Banyak Manfaat Untuk Otak Anak!
FARAH NABILAH KONGSI CARA BUAT ‘PASIR’ SENDIRI UNTUK ANAK
Menurut pelakon berusia 29 tahun itu, idea tersebut terhasil kerana Anak lelakinya itu kini sedang dalam fasa suka memasukkan apa sahaja ke dalam mulut. Justeru itu, dia mengambil keputusan untuk membuat ‘pasir’ sendiri dan menariknya, Farah hanya menggunakan bijirin yang sudah tidak digunakan dan kisar halus.

“Dre tengah mouthing phase lagi. Semua benda masuk mulut. Batu, pasir, daun all lah ! So I decided to make my own edible sand from cereals yang dah lemau tu, dari buang blend je jadikan sand hehe,” jelasnya di ruangan kapsyen.

“WAH, GOOD JOB MUMMY…”
Idea Farah Nabilah menggantikan pasir dengan bijirin itu sudah semestinya menerima pujian kaum ibu di luar sana yang turut teruja melihat idea kreatif Farah.

Warganet juga sempat memuji kecomelan Andre yang bakal menyambut kelahiran berusia satu tahun pada 22 Oktober akan datang. Wah, comel sungguh ya!

Sumber: Instagram Farah Nabilah


Faraj Tertutup? Orang Ramai Kena Tahu Apa Itu Penyakit Vaginismus! (Lihat Video Penuh)

Pernahkah anda dengar sebuah pasangan suami isteri tidak pernah dan tidak mampu melakukan hubungan intim? Penyakit yang jarang diketahui orang ramai ini dikenali sebagai Vaginismus atau disapa sebagai faraj tertutup.
“Ehhh! Ada juga ya orang yang tak suka buat seks?”

Jangan pelik kerana ianya benar terjadi! Tidak kepada semua pasangan ianya berlaku, tetapi penyakit ini memang wujud.
Baca juga: Pakar Kongsi 13 Tips Cepat Sembuh Luka C-Sec Lepas Bersalin

KENALI APA ITU PENYAKIT VAGINISMUS!

Apakah itu penyakit Vaginismus? Mari ikuti temubual eksklusif bersama pakar Perubatan Keluarga, Dr. Siti Aishah Yunos untuk mengupas lebih lanjut mengenai penyakit ini.
Menurut Dr. Aishah, Vaginismus atau faraj tertutup merupakan penyakit di mana, pasangan suami isteri mempunyai masalah tidak mampu melakukan hubungan seks.
FARAJ TERTUTUP: PRIMARY VAGINISMUS
Vaginismus terbahagi kepada dua iaitu primary dan secondary. Mengulas lanjut Dr. Aishah berkata, primary merupakan keadaan seseorang wanita yang tidak pernah melakukan hubungan kelamin walaupun sekali. Katanya, terdapat banyak sebab yang berlaku di dalam primary.

ANTARANYA SEPERTI BERIKUT:

Anxiety
Takut sakit
Otot mengeras
Sejarah silam

Anxiety terjadi apabila isteri takut melakukan hubungan seks kerana mendengar perkongsian rakan-rakan yang menyatakan bahawasanya ‘seks itu sakit’. Dr. Aishah menyatakan majoriti pesakit beliau datang disebabkan masalah anxiety dalam diri mereka.
Kesan anxiety, secara tidak langsung mendorong kepada tindak balas badan pesakit yang menjadikan otot-otot mengeras ketika melakukan hubungan intim itu.
“Apabila dia takut, otot badan otot kaki dan otot penis akan mengeras. Ini adalah yang paling selalu terjadi sebab kenapa pesakit itu ada Vaginismus.” kata Dr. Aishah kepada pemberita Sirap Limau.
Mengungkap mengenai sejarah silam, Dr. Aishah menjelaskan menjadi mangsa cabul memungkinkan pesakit berasa sangat takut mendekati seks ekoran trauma yang dihadapi.
FARAJ TERTUTUP: SECONDARY VAGINISMUS

Manakala, secondary ialah wanita yang pernah melakukan hubungan seks tetapi tiba-tiba pada satu waktu dia tidak mampu lakukannya.
ANTARA SEBABNYA ADALAH:

Anxiety
Bersalin
Pembedahan

“Biasanya lepas bersalin atau pembedahan dekat vagina, mungkin pesakit berasa takut sakit atau pun dia fobia. Time tu dia jadi anxiety dan dia takut untuk buat hubungan seks.” kata Dr. Aishah.
Beralih kepada persoalan bagaimana boleh timbulnya perasaan takut kepada wanita untuk melakukan seks, ini yang disampaikan oleh Dr. Aishah.
“Rata-rata pesakit yang datang ke klinik saya, daripada pengalaman saya, kaum hawa ni dia takut nak buat hubungan seks dia dapat Vaginismus…sebab dia dengar cakap kawan.
Kawan cakap seks itu sakit! Seks itu berdarah! Seks tu pedih! Maka dia pun takut sebab dia tak pernah lagi rasa sakit ni (seks) kan.” jelas beliau.
Ditanya mengenai perumpamaan atau gambaran yang sesuai tentang kesakitan seks, buat wanita yang tidak pernah melakukannya, ini jawapan Dr. Aishah.
“Sakit seks itu tidak sakit sayang. Cuba ambil jari dan cubit tangan. Ha sakit tak? Seks itu kurang sakit daripada cubit ni tau.” katanya.
PENYAKIT-PENYAKIT LAIN SELAIN VAGINISMUS

Tambahnya lagi, sebelum membuat rawatan Vaginismus pesakit akan ditanya terlebih dahulu mengenai penyakit lain yang juga boleh menyumbang kepada rasa ‘mati’ untuk melakukan seks.
PASTIKAN TIADA PENYAKIT INI:

Jangkitan kuman pada vagina
Jangkitan kuman pada pundi kecing
Masalah dubur
Vulvar Vestibulitis (sensetif pada kawasan berhampiran tempat kemaluan)
Vulvodynia (urat saraf pada kemaluan yang sentiasa aktif akibatkan rasa sakit)
Masalah kulit
Menopause

JANGAN TERLALU BERKONGSI KISAH RANJANG KEPADA RAKAN BUJANG!

Pada masa yang sama, Dr. Aishah turut memberikan nasihat kepada masyarakat di luar sana jangan terlalu bercerita tentang kisah dalam kain anda. Menakutkan rakan-rakan bujang akan memberi kesan kepada emosi mereka sewaktu awal berkahwin nanti.
“Kawan-kawan yang dah kahwin dan seangkatan, jangan takutkan kawan anda yang akan berkahwin. Jangan cakap sakit, jangan! You kena bagi support.
“Mak bapak yang nak membesarkan anak perempuan tu. Ya, Dr. Aishah faham kita nak anak perempuan kita jadi baik. Jadi, bila kita nak memberitahu dia tentang pengetahuan seks, cakap yang betul.
“Dalam Islam kita tidak boleh buat hubungan seks sebelum bernikah. Cakap terus terang. Lepastu, kedua cakap dengan anak kita tak tahu pasangan kita sihat atau tidak. Nanti buat hubungan kelamin tanpa penjagaan boleh dapat penyakit kelamin.” ulas beliau lagi.
Dr. Aishah turut menekankan, jangan sesekali tanam dalam minda anak-anak dengan menakutkan mereka tentang keadaan dan kesakitan seks.
Tanpa sedar, ianya memberi kesan mendalam kepada emosi. Si anak membesar dengan perasaan takut dengan seks dan boleh menjejaskan hubungan suami isteri.
80% PENDIRIAN PESAKIT UNTUK BERUBAH, 20% RAWATAN DOKTOR
Malah, Dr. Aishah menitipkan pesanan kepada penghidap penyakit Vaginismus. Di mana, 80% adalah keinginan pesakit untuk berubah dan selebihnya adalah rawatan daripada doktor.
Pesakit tidak perlu berasa segan dan takut untuk mendapatkan rawatan. Keluarlah mencari jawapan daripada pakar yang bertauliah. Anda mampu mengubahnya dan hidup bahagia bersama pasangan tercinta.
Nak mengetahui lebih lanjut, jangan lupa tonton video di bawah:
VIDEO PENUH:


Farhan Asri Beli Rumah Besar Dekat Wangsa Maju! [VIDEO]

Baru-baru ini, dikhabarkan Naib Juara Hero Remaja 2018 dan pelakon drama bersiri Cukup Derita Itu, Farhan Asri sudah bersedia untuk membeli rumah yang besar di Wangsa Maju! Selain dari sibuk berlakon, kini Farhan Asri nak jadi pemilik rumah pula! Apa-apa pun, Team OHBULAN! ada dapatkan video Farhan Asri bersama Atira Karma ketika mereka pergi melawat galeri jualan di Wangsa Maju.
Jom tengok video di bawah ini!

Rupanya pilihan hati Farhan Asri dan Atira Karma untuk rumah baru ialah Quinn Residences by MCL Land! Apa itu Quinn Residences, dan kenapa Farhan Asri dan Atira Karma jatuh cinta dengan projek perumahan ini? Jom kami kongsi dengan semua!

Quinn by MCL Land ini merupakan projek yang menawarkan pilihan lifestyle bandar progressive. Menawarkan kawasan perumahan yang low density dengan hanya 361 unit perumahan yang direka dengan style seperti berada di resort, ianya dikelilingi alam semula jadi yang memberikan rasa kesegaran kepada penduduk.

Quinn menawarkan perumahan 1-4 bedroom layouts dengan separa atau sepenuhnya lengkap dengan perabut. Dilengkapi dengan lebih 30 fasiliti seperti Infinity pool, function room, Sky Gym @ Sky Roof dan banyak lagi, confirm penduduk Quinn dapat nikmati projek perumahan alaf baru dengan satu nafas yang segar!

Dekat sahaja dengan kemudahan pengangkutan awam seperti LRT!
Kawasan sekeliling Quinn ini penuh dengan fasiliti seperti Wangsa Maju Mall, tidak lupa juga sangat dekat dengan pengakutan awam seperti LRT Sri Rampai yang boleh sampai dengan hanya berjalan 5 minit! Semua ini untuk memastikan penduduk di Quinn selesa dan sentiasa terhubung dengan bandar.

Berminat? Pembaca OHBULAN boleh sahaja layari lawan web QUINN.COM.MY untuk tengok gambar-gambar property, list kemudahan dan macam-macam lagi! Untuk lagi senang, call sahaja nombor ini 1800-88-00-88 untuk maklumat lanjut.


Farm In The City, Rasai Pengalaman Di Petting Zoo!

Farm In The City
Ada yang disini pernah pergi Farm in the City? Atau ada yang disini tak pernah tahu kewujudan Farm in the City? Baru-baru ni saya bersama keluarga sempat pergi Farm in the City untuk merasa sendiri pengalaman berada di Petting Zoo.
Farm in the City yang terletak di Sri Kembangan Selangor, merupakan petting zoo  yang berada antara Kuala Lumpur, Selangor dan Putrajaya. Ia berbeza dengan Zoo yang biasa anda pergi kerana di sini kita boleh mendekati haiwan-haiwan ini secara dekat.

Untuk anda yang tidak ketahui lokasi, anda boleh menggunakan aplikasi Waze untuk memudahkan perjalanan dengan hanya menaip  ‘Farm In The City’.
Apa yang menarik disini, tiga elemen digabungkan iaitu haiwan, tumbuh-tumbuhan dan juga alam semula hadi (Animals, Plants and Nature). Memang sangat sesuai bagi ibu bapa yang ingin meluangkan masa bersama anak-anak  sambil merasai pengalaman di petting zoo, mendekati dan memberi makan kepada haiwan-haiwan di sini seperti kura-kura, arnab, burung dan lain-lain.

Bayaran masuk tidak terlalu mahal. Harga terbahagi kepada dua kategori iaitu pemegang myKad dan juga pelancong asing. Bagi yang datang bersama family, ada pakej-pakej yang disediakan dan ia lebih murah!
Sesi Bercinta dengan Haiwan
Pertama kali nak merasa memberi makanan kepada binatang disini amat mengujakan kami. Lebih lagi ada tour guide yang membantu dan memberi penerangan sepanjang kami berada di sana.
Memberi makan pada Kura Kura Gergasi, nama penuhnya Kura Kura Sulcata
Mengenal Jantina Kura Kura di Farm In The City. Sebelah kiri Betina, sebelah kanan Jantan!
Kawasan paling menakutkan. Ular di atas kepala!
Sesedap rasa berjalan dibawah laluan berbumbung sampai tak sedar yang diatas itu ada seekor ular. Selepas di beritahu, memang menjerit masing-masing terus keluar! hehe Ini dibahagian ‘Reptile Carven’. Beberepa ekor ular berada di sekitar dan kebanyakkannya memang spesis besar-besar belaka!
Leopard Cat. Semasa kami disana, tiada rezeki nak tengok sebab asyik tidur sahaja!
Muka kegelian! Hanya yang merasa je tahu geli dia macam mana. eh!
Aksi sikecil memberi makan pada itik!
Pengalaman yang tak dapat dilupakan bila melihat senyum tawa kanak-kanak memberi makan kepada binatang-binatang di sini. Ada yang datang dari rombongan sekolah dan ada yang datang bersama keluarga.
Hi geng! eh.. hehe
Kambing Jamnapari

Burung Merak cantik. Masa kami disana elok dia kembangkan sayap!
Harga Tiket (Entrace Ticket)
Pemegang MyKad

Dewasa – RM30
Kanak-kanak – RM25
Warga tua – RM25

Pelancong asing

Dewasa – RM48
Kanak-kanak – RM38
Warga tua – RM38

Family Package

2 dewasa, 2 kanak-kanak – RM109

[youtube http://www.youtube.com/watch?v=V0jZqhARsyA][infobox title=’Tentang Farm In The City’]Facebook: facebook.com/FarmInTheCityMalaysia[/infobox]


Fasa Endemik: Kanak-Kanak Dibenarkan Masuk Stadium Mulai 1 April

Umum mengetahui bahawa terdahulunya hanya kanak-kanak umur 13 tahun ke atas dibenarkan hadir ke stadium jika lengkap dua dos vaksinasi menurut Ketua Pegawai Eksekutif Liga Bolasepak Malaysia, Stuart Ramalingam.
Baru-baru ini, Menteri Belia dan Sukan, Ahmad Faizal Azumu berkata kanak-kanak di bawah umur 12 tahun akan dibenarkan masuk ke dalam stadium selaras dengan fasa peralihan endemik bermula 1 April ini.

Baca juga: KWSP Umum Langkah Permohonan Pengeluaran Khas RM10K Supaya Lebih Mudah
KANAK-KANAK DIBENAR MASUK STADIUM

Selain itu, Ahmad Faizal juga berkata bahawa aktiviti makan dan minum di dalam stadium kini dibolehkan.

“Kementerian Belia dan Sukan (KBS) mengalu-alukan apabila stadium dan pusat kejohanan membenarkan penonton makan dan minum, selain kanak-kanak di bawah umur 12 tahun dibenarkan masuk. Sudah tentu kelonggaran ini disambut baik oleh orang ramai.

“Namun prosedur operasi standard (SOP) untuk terus memakai pelitup muka jika tidak minum atau makan, serta penjarakan sosial perlu dipatuhi,” katanya kepada pemberita selepas melancarkan program Putrajaya Night Ride 2022 di Putrajaya malam tadi.
Tambah Ahmad Faizal lagi berkata Majlis Keselamatan Negara akan memperincikan lebih banyak kelonggaran SOP dalam masa terdekat.
Terdahulu, kira-kira 200 peserta program yang menyertai aktiviti berbasikal serta larian santai sejauh 10 kilometer, di sekitar Putrajaya juga dilepaskan oleh Ahmad Faizal.
Program inisiatif KBS itu, bertujuan memperkasakan agenda pembangunan belia dan sukan menerusi gaya hidup yang aktif dan sihat, termasuk dalam kalangan penjawat awam.
Sumber: BERNAMA


“Layan Macam Raja Bukan Merajakan”, Ini 4 Fasa Mendidik Anak Cara Rasulullah S.A.W

Terdapat 4 fasa untuk mendidik anak-anak melalui cara Rasulullah S.A.W. Dalam fasa mendidik anak ini, ibu bapa perlu menyantuni anak dengan cara merajakan, perhambakan, berkawan dan penasihat berdasarkan tahap umur mereka.
Namun, janganlah sampai anda menyalah tafsir mengenai cara menyantuni anak-anak seperti yang disebutkan di atas. Merajakan bukan maksud tunduk kepada anak dan perhambakan bukan maksud menzalimi mereka. Mari ikuti penjelasan dari saudara Mohd Fhais Salim di bawah.

Baca juga: Video ‘Nursery Crimes: Suriram’ Raih Perhatian, Beri Mesej Kesedaran Mengenai Sexual Grooming
DIDIK ANAK SEBAIK MUNGKIN DENGAN IKUTI CARA BAGINDA

FASA MENDIDIK ANAK CARA RASULULLAH S.A.W SEBAGAI IKUTAN
FASA PERTAMA
Gambar hiasan: Google.

Ramai salah faham bila kata fasa pertama 0-6 tahun kena layan anak macam raja. Layan macam raja bukan bermaksud merajakan sungguh anak tu, “ampun tuanku..”

Bukan semua kehendak dan kemahuan anak tu kita kena ikut bulat bulat. Bukan bukan!
0-6 tahun, otak anak serap maklumat macam sponge. Rugi la jika tak ambil peluang ini didik yang elok-elok, lagi rugi kalau terlampau manjakan anak masa ni.
Layan macam raja kat sini bermaksud sayang dia sepenuh hati, belai dengan kasih sayang dan pastikan anak selesa serta rasa selamat dengan kita. Salah satu sebabnya ialah otak anak masa ni sangat rapuh, fragile dan mudah retak. Sikit rasa takut pun dah boleh buat anak tu traumatik.
FASA KEDUA
Gambar hiasan: Google.
Fasa kedua pula kata kena layan anak macam hamba. Ini pun ramai salah faham. Sungguh sungguh perhambakan anak, sedikit pun tak bagi ruang untuk anak jadi budak-budak.. salah tu!
7-4 tahun adalah masa untuk kita didik anak tentang displin dan tanggungjawab. Dua benda paling mustahak jadi manusia.
Itu sebab 7 tahun dah kena didik tentang solat. Solat itu tanggungjawab, dan buat 5 waktu setiap hari itu la displinnya. Layan macam hamba tu bermaksud anak dah tak boleh bebas seperti dulu, boleh bermain tapi cukup masa kena solat dan ada tanggungjawab lain.
FASA KETIGA
Gambar hiasan: Google.
Fasa ketiga layan anak macam kawan. Jangan jadi lawan anak. Ini fasa remaja makin kita lawan dia makin dia rasa tak perlukan kita. Makin jauh la dia nanti.
Peliknya masa ni la ramai ibu ayah yang makin kuat marah, makin lantang suara, makin kuat kongkong anak. Hmm..
Jadi kawan dia, tempat dia mengadu, tempat dia rujuk, tempat dia minta nasihat dan jadi orang pertama anak cari jika ada masalah bukan terakhir. Percayalah cakap saya.. makin anak meningkat remaja makin banyak perkara yang anak sorokkan dari kita.
21 TAHUN & KE ATAS
Gambar hiasan: Maskot – GettyImages.
21 tahun ke atas pula disarankan kita jadi penasihat kepada anak sahaja. Biar anak tentukan halatuju hidupnya sendiri.
Jika 3 fasa tadi betul cara didiknya pasti masa ini tidak apa yang kita nak risaukan, Insya Allah. Kita didik anak bukan untuk kesenangan kita, tapi kita didik dia supaya dia tak susahkan hidupnya kemudian hari.
Wallahu a‘lam.
Sumber: Facebook Mohd Fhais Salim


Bukan Selamanya ‘Honeymoon’, Ini Fasa Perkahwinan Dalam Islam Setiap Pasangan Kena Tempuh

Siapa yang tidak menginginkan perkahwinan yang bahagia bukan? Namun, tidak semua dalam kalangan kita mendapat ‘rezeki’ seperti itu dan terpaksa menjalani alam perkahwinan yang suram dan berakhir dengan penceraian. Jadi, amatlah penting untuk anda mendedahkan diri dengan ilmu fasa perkahwinan dalam Islam supaya bersedia.
Benarlah kata orang bahawa kita akan mengetahui perangai sebenar pasangan selepas berkahwin. Kalau dahulu kentut pun wangi, tetapi tidak lagi selepas berkahwin!

Baca juga: Jenis & Beza Talak Penceraian Dalam Islam, Fikir Dahulu Sebelum Lafazkan Ya..
FASA PERKAHWINAN DALAM ISLAM, KENA ADA ILMU!

FASA 1 – 5 tahun pertama perkahwinan

Kata orang, fasa pertama ini merupakan fasa ‘honeymoon’ apabila ini merupakan tempoh untuk kita betul-betul mengenali pasangan. Mungkin ada yang sudah mengenali pasangan lebih bertahun-tahun semasa bercinta, namun perlu untuk anda tahu bahawa semuanya berbeza apabila sudah berkahwin. Dah tak ada istilah ‘kentut bau wangi’ dan sanggup berjuang mati-matian untuk kita ya seperti ‘i die you die’.
Waktu inilah anda, terutama sekali wanita mula belajar memasak, terbiasa dengan kehidupan sendiri dan kena biasakan hidup sudah bersuami. Memang mencabar khususnya kalau anda seorang yang bebas tetapi kalau sabar, Insyallah boleh!
FASA 2 – Usia perkahwinan 5- 10 tahun
Pada fasa kedua iaitu usia perkahwinan sudah berada pada tahun kelima sehingga kesepuluh, anda sudah boleh dan ‘ngam’ dengan perangai pasangan. Waktu ini kalau boleh, anda sudah tahu menyelesaikan apa jua pergaduhan atau konflik yang tercetus dengan baik. Tapi, ramai juga dalam kalangan pasangan yang mula merajuk pada fasa ini kerana salah seorang sudah mula sibuk dengan anak-anak.
Namun, mereka susah pandai kawal perasaan masing-masing dan faham antara satu sama lain dan menjadikan rumah tangga stabil.
FASA 3- Usia perkahwinan 10- 15 tahun
Walaupun sudah stabil seperti yang disangka, tempoh usia perkahwinan antara 10-15 tahun ini anda perlu berhati-hati. Hal ini kerana apabila usia sudah memasuki 40-an, mulalah ada krisis pertengahan usia. Ini yang menjurus kepada perasaan bosan kerana sudah mengenali orang yang sama dalam tempoh yang lama.
Fasa inilah yang pasangan mula ‘berjinak’ mencari orang ketiga dan banyak timbul kes penyondol!
FASA 4– Usia perkahwinan 15-20 tahun
Seperti apa yang berlaku terhadap mak ayah kita, fasa usia perkahwinan melebihi 15-20 tahun ini merupakan fasa selesa. Hal ini kerana, kadar perceraian sudah menurun dan masing-masing hanya fokus melakukan ibadah. Mungkin akan ada konflik sedikit tetapi tidak serius dan boleh dibaiki. Fasa ini anda hanya mungkin seronok di sekeliling cucu tersayang sahaja kan?

*Setiap fasa perkahwinan ada cabaran yang tersendiri. Apa yang penting adalah sentiasa berusaha untuk menjaga amanah yang telah ditetapkan oleh Allah SWT terhadap kita. Ingatkah anda dengan perjanjian yang dilafazkan semasa akad nikah dahulu?
Sumber: Viral Muafakat Johor


Fasa Perkembangan Bayi Dalam Kandungan, Dari Bulan Ke Bulan

Tahniah kerana anda disahkan mengandung. Anda pasti mempunyai seribu satu pertanyaan terutama sekali jika ini adalah kandungan pertama anda. Berapa besar bayi di dalam kandungan anda? Bila anda dapat rasakan pergerakan di dalam perut anda?
Fasa Perkembangan Bayi Dalam Kandungan
Ayuh, kita lihat perkembangan janin bulan ke bulan dari waktu disenyawakan sehinggalah kepada kelahiran.

Konsepsi
Foto Kredit: webmd.com
Persenyawaan berlaku apabila sperma daripada seorang suami bertemu dan menembusi telur daripada seorang isteri melalui hubungan kelamin. Sebaik sahaja persenyawaan berlaku, jantina bayi telah pun ditentukan. Di dalam tempoh tiga hari persenyawaan, telur tersebut akan membahagi kepada sel-sel yang banyak dengan sangat cepat. Kemudiannya ia akan melalui tiub fallopio dan memasuki uterus di mana ia akan melekat pada dinding rahim. Plasenta, sumber makanan kepada bayi juga akan mula terbentuk.

4 Minggu Kehamilan
Foto Kredit: webmd.com
Pada waktu ini, bayi akan mula membentuk struktur badan yang kemudiannya akan membentuk bahagian muka dan leher. Jantung dan saluran darah akan terus berkembang bersama-sama dengan pembentukan paru-paru, perut dan hati. Jika anda lakukan ujian kehamilan pada waktu ini, ia akan menunjukkan tanda positif dan pengesahan awal bahawa anda sedang mengandung.

8 Minggu Kehamilan

Janin anda sekarang bersaiz setengah inci lebih. Kelopak mata dan telinga akan mula membentuk dan anda boleh mula nampak hujung hidungnya. Tangan dan kaki berkembang dengan elok dan jari-jari tangan dan jari-jari kaki akan mula memanjang dan dapat dilihat dengan jelas.

Minggu Kehamilan

Bayi sekarang berukuran 2 inci dan mula menunjukkan pergerakan. Doktor anda boleh mendengar degupan jantung bayi dengan menggunakan peralatan khas. Jantina bayi akan menjadi semakin jelas.

16 Minggu Kehamilan

Bayi anda sekarang berukuran lebih kurang 4.5 inci dan mempunyai berat dalam 100 gram. Mata bayi boleh mengerdip dan jantung serta saluran darah telah membentuk dengan sempurna. Jari-jari di tangan dan kaki sudahpun mempunyai cap jari.

20 Minggu Kehamilan

Bayi anda kini mempunyai berat dalam 275 gram dan berukuran 6 inci panjang. Uterus anda kini berada di paras pusat anda. Bayi anda boleh menghisap jari, menguap, menggeliat dan malah boleh tersenyum. Pada waktu ini juga, anda boleh rasakan bayi anda bergerak.

24 Minggu Kehamilan

Dengan berat sekitar 635 gram, bayi anda kini boleh bertindakbalas terhadap bunyi dengan bergerak atau meningkatkan denyutan jantung. Anda juga dapat rasakan gelombang tatkala bayi anda tersedu. Dengan bahagian dalam telinga terbentuk sepenuhnya, bayi anda dapat rasakan jika beliau terbalik di dalam rahim.

28 Minggu Kehamilan

Kini bayi anda seberat 1 kilogram dan sering bertukar posisi. Jika anda terpaksa melahirkan bayi pramatang, peluang tinggi bayi anda akan selamat. Masa untuk anda mendaftar kelas bakal ibubapa sebagai persiapan berdepan dengan detik kelahiran, seterusnya bahagian menyusu dan penjagaan asas bayi.

32 Minggu Kehamilan

Bayi kini seberat hampir 1.8 kilogram dan bergerak dengan lebih kerap. Pada saat ini sehinggalah waktu kelahiran, berat bayi akan naik secara mendadak. Mula fikirkan tentang penyusuan dan anda mungkin perasan cecair kekuningan yang keluar daripada payudara anda. Ia dikenali sebagai kolostrum dan ia terjadi sebagai persiapan payudara untuk menghasilkan susu. Kebanyakan wanita akan berjumpa dengan doktor sebanyak dua minggu sekali pada tahap ini.

36 Minggu Kehamilan

Setiap bayi adalah berbeza dari segi saiz dan berat, dan ia bergantung kepada beberapa faktor termasuk jantina, bilangan bayi yang dikandung dan saiz ibubapa. Secara purata, bayi pada peringkat ini adalah sepanjang 18.5 inci dan mempunyai berat sekitar 2.7 kilogram. Otak bayi berkembang dengan sangat pesat dan paru-paru sudah hampir siap berkembang. Kepala bayi sepatutnya sudah berada di dalam posisi ke bawah pada peringkat ini.

40 Minggu Kehamilan / Kelahiran

Tarikh matang adalah pada tempoh 40 minggu dan seringkali dikira pada hari pertama keluarnya haid ibu tersebut. Bergantung kepada maklumat ini, ada yang melahirkan anak di antara 38 ke 42 minggu dan seringkali ianya jatuh pada 40 minggu kehamilan. Sebagai langkah berjaga-jaga, kebanyakan bayi dilahirkan tidak lebih daripada minggu ke-42. Dan kadang-kala doktor terpaksa melakukan induce bagi mempercepatkan proses kelahiran.
Kredit kepada: WebMD


Fasha Sandha Kongsi Gambar Gaun Pengantin Hasil Sentuhan Pereka Rizman Ruzaini, Cantiknya!

Beberapa minggu lalu, media sosial kita dibanjiri kemanisan cinta antara pasangan selebriti Fasha Sandha dan Aidil Aziz apabila Fasha dilihat berkongsi gambar ketika sesi penggambaran pra-perkahwinan mereka.
Menerusi ruangan komen, netizen dilihat begitu teruja melihat keserasian dan mendoakan kebahagiaan mereka selepas mendirikan rumahtangga kelak. Tak cukup dengan itu, ada juga yang memuji kehebatan kamera yang digunakan sehingga menampakkan butiran jelas pada gaun Fasha.

View this post on Instagram

Bila tengok gambar ni rasa sangat sebak, hiba… Saya bersyukur dengan kehadiran Aidil dalam hidup saya. Semoga dipermudahkan perjalanan buat kami. ? . . Credit to @HuaweiMobileMY Wedding gown from @azuracouture #Rewritetherules #fashasandhaxHuaweiTV3 #aidilfasha #preweddingphoto
A post shared by  Fasha Sandha (@fashasandha) on Mar 12, 2019 at 6:07am PDT

Kini tayang gaun pengantin pula?
Baru-baru ini, Fasha dilihat sekali lagi mendedahkan satu lagi gambar beliau mengenakan gaun pengantin yang katanya bakal digayakan pada hari resepsi sentuhan pereka tersohor, Rizman Ruzaini di akaun Instagram miliknya.

View this post on Instagram

Hari yang ditunggu-tunggu dah tak lama, nervous, excited bercampur perasaan saya sekarang ni, saya sangat lah beruntung dapat berkerjasama dengan dua designer terhebat Malaysia ni. Tengok la hasil tangan Rizman Ruzaini ni, cantik kan? #Rewritetherules #aidilfasha #bridesbyrr Credit kepada @HuaweiMobileMY Dan @rizmanruzaini #prewedding
A post shared by  Fasha Sandha (@fashasandha) on Mar 22, 2019 at 5:52am PDT

Gambar yang diambil menggunakan Huawei P30 Series itu menampakkan dengan jelas butiran pada gaun, sekali gus memberikan keterujaan buat 4.1 juta pengikutnya di Instagram. Siapa tak kagum dengan rekaan Rizman Ruzaini yang sudah berkecimpung lama dalam industri fesyen kan?
Terkenal dengan rekaan busana pengantin dan sudah menghasilkan ratusan busana untuk kebanyakan pengantin popular di Malaysia, rekaan Rizman Ruzaini menjadi idaman semua wanita ketika melangkah naik ke jinjang pelamin.

Seperti mana kita dapat lihat dalam gambar yang dikongsikan Fasha di atas, hasil jahitan Rizman Ruzaini begitu sempurna, rekaannya pula sangat kemas dan anggun, padan dengan kombinasi warna yang dipilih supaya pengantin perempuan tampil mempersona di hari bahagia.
Anda rasa, adakah benar ini merupakan gaun yang bakal digayakan Fasha ketika hari bahagianya? Jika ya, pasti Fasha tampil jelita pada hari itu kan? Dengan itu, mampu ke Fasha digelar ‘Bride of the Year’ yang seterusnya?
Raikan cinta Fasha dan Aidil dengan keupayaan teknologi canggih dari HUAWEI P30 Series
Melalui gambar yang dikongsikan Fasha ketika sesi penggambaran pra-perkahwinan mereka dan sesi fitting di butik Rizman Ruzaini yang diambil menggunakan HUAWEI P30 Series, dapat kita lihat keupayaan ‘zoom‘ pada telefon pintar yang diperkenalkan HUAWEI memang benar-benar menakjubkan.
Sedar tak sedar, esok (26 Mac) merupakan pelancaran inovasi teknologi membabitkan HUAWEI P30 Series di Paris. Bertemakan ‘Rewriter the Rules‘, acara ini pastinya mendedahkan pelbagai fungsi menarik pada telefon pintar baru HUAWEI itu.

Nantikan lebih banyak gambar-gambar eksklusif dari Fasha menjelang hari bahagianya dan kemaskini terbaru dari HUAWEI tentang HUAWEI P30 Series melalui laman web HUAWEI.
Saksikan juga acara pelancaran global yang admin kongsikan tadi secara LIVE dari Paris pada esok (26 Mac), jam 2 petang (GMT+1) waktu Paris menerusi laman YouTube, Facebook dan Twitter HUAWEI.